text:
Annika Kunoy Im 10.09.2017 (23:01)
Ringt at skilja tá ein føroyingur velur grind frá
Av tí, at grindadráp hevur verið partur av føroysku mentani í øldir, so er torført hjá summum at skilja, at ein føroyingur velur tað frá. Eisini tykist tað, sum nógv fólk fara í verjustøðu, um ein tosar ringt um grindina, sigur 29 ára gamla Sonja Henrinksen, sum als ikki etur grind og heldur ikki gevur soni sínum grind.
Í og við, at sjóneykan hevur verið vend móti Føroyum og grindadrápi, og innrás hevur verið av mótstøðufólki, so er áhugin fyri grindadrápi í Føroyum eisini vaksin. Sonja Henriksen greiðir frá, at tað er natúrligt at vilja verja mentan okkara, og tað sum er partur av søgu okkara, hóast tað møguliga ikki er tað rætta.
Sonja Henriksen heldur, at tað er undrunarsamt, at føroyingar ikki taka eitt alment tilmæli í størri álvara enn tað sama.
Hon greiðir frá, at grundgevingarnar, sum hon hevur hoyrt frá øðrum mammum, sum hava etið grind áðrenn, í meðan og aftana tær hava verið við barn eru ofta, at tær altíð hava etið grind, og onki er hent teimum enn, tað eru eisini góð føðsluevni í hvali, tað er so mangt annað, sum eisini er vandamikið og skaðar kroppin og at tað man ikki bila, tá ein ikki etur alt ov ofta. Hon heldur tó ikki, at slíkar grundgevingar eru nóg góðar.
- Granskingin vísir, at tungmálmur í kroppinum ávirkar heilan hjá barnunum, og at tey yvirskipað klára seg verri í royndum, hóast tú ikki sært tað nágreiniliga á einstaka barninum, sigur hon
- Tað er ikki tí, at mammurnar ikki vilja barni sínum tað besta, og tað er so nógv onnur ráð, sum mammur taka til sín, tá tær eru við barn, so eg skilji ikki, hví hendan ávaringin ikki verður tikin fyri fult, sigur hon.
Hon heldur eisini, at fólk ofta tosa niðrandi um almennu tilmælingarar og um landslæknan, sum kemur við ráðunum, og tykist tað, sum ætla fólk ikki at broyta hugsan um evnið.
Onkursvegna er tað ósamsvar í, tá almennir stovnar millum annað ikki fylgja slíkum tilmælingum, og grind verður borðreitt fyri eitt nú búfólki á sambýlum, heldur hon. Tá verður tilmæli heldur ikki tikið fyri fult av landinum, og almennu Føroyar senda ikki boðskapin hjá landslæknanum víðari. Hon heldur, at um landið stóð á odda, so hevði tað kanska gjørt ein mun soleiðis, at fólk tóku ráðini í størri álvara.
Vit varpa ljás á grind sum kost á temasíðunum í Sosialinum hetta vikuskifti, og har ber til at lesa alla samrøðuna við Sonju Henriksen, og lesa meir um evnið. Sosialurin er at fáa í sølubúðunum kring alt landið og talgiltur her
Les eisini:
At eta grind: Almennir stovnar eiga at ganga á odda
og
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


c: text/html

text:
Moscow Mærsk
vinna08-09-2017 - 12:34 - Jóanis Nielsen
Í samband við fyrru greinina um sandavágsmenn við stóru skipunum hjá A.P.Møller
Tað síðsta av Triple E klassanum sum er komi út frá skipasmiðjuni Daewoo Shipbuilding & Marine Engineering í Suður-Koreaer Moscow Mærsk sum bleiv latin eigarunum í juli í ár.
Skipini eru 399 metur lang og 58 metur breið.
8 skip av hesum slagnum koma afturat í flotan hjá A.P.Møller.
Myndina tók eg vestur úr Portugal á veg suðureftir, tá Moscow Mærsk kom framvið við 18-20 míla ferð, tað skrivar Jan Erik Simonsen til okkum í morgun.
Les eisini:

robotstxt: allowed

filter: keep


text:
Barbara Holm 17.07.2017 (10:00)
Breivik elvt til sálarligar sjúkur uttanfyri Norra
Ein nýggj donsk kanning vísir, at yvirgangurin framdur í Norra í 2011 av Anders Behring Breivik, hevur leitt til fleiri sálarligar diagnosur í Danmark.
Tað skrivar videnskab.dk. Ógvusligi yvirgangurin, sum kostaði vaksnum og børnum lívið, leiddi til eina útbreiðslu av ótta og ræðslu í Norra og í Danmark. Tí ein nýggj donsk kanning staðfestir tað, sum mangan hevur verið sagt um ræðuliga yvirgangin - nevniliga, at ræðuleikarnir í Utøya í 2011 ikki einans høvdu sálarliga ávirkan á norðmenn, men eisini á onnur skandinavisk lond.
Kanningin vísir, at álopið leiddi til eina stóra øking í sálarligum sjúkum í Danmark. 2736 eyka diagnosur vóru settar á psykiatriskum sjúkrahúsinum í Danmark, í upp til hálvtannað ár eftir hendingina.
- Okkara gransking vísir, at yvirgangur kann røkka tvørturum landamørk og ávirka sálarligu heilsuna í ólukkumát, hjá nógvum fólkum í øðrum londum. Tað kann ávirka so nógv, at tey gerast sálarliga sjúk, sigur Søren Dinesen Østergaard, lektari í Institut for Klinisk Medicin í Aarhus universiteti við videnskab.dk.
Kanningin vísir eisini, at talið av fólki, sum fingu sálarligar sjúkur, vaks í tíðini eftir álopið, men eisini í tíðini, tá ið Breivik fekk sín dóm og var nógv frammi í miðlunum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Komið og standið saman um okkara Sambandsflokk
5. august 2015
Fyri sambandsfólk er støðan greið - felags støði á felagsmálum.
Hvi eri eg Sambandsmaður?
Eg eri frá hjartanum sera góður við mítt land og fólkið, sum her býr. Eg meti meg verða sera tjóðskaparligan, eg elski tað, sum er føroyskt, og havi sera stóra virðing fyri okkara mentan og tí, sum mínir forfedrar hava skapt her á landi.
Eg haldi, at vit hava ein góðan og sera sterkan felagsskap, sum er 600 ára gamal og sum gevur hvørjum einstakum av okkum stórt persónligt frælsi.
Eg veit av royndum sum løgmaður í skjótt 7 ár, at vit eru sterkari saman, og tey 3 londini hava nógvar fyrimunir av felagsskapinum.
Vit kunnu gera brúk av 80 sendistovun úti í heimi og vit hava felagsmál, sum vit gjalda í felag.
Vit skulu til samráðingar við danir um vit koma í stjórn, hetta fyri at eftirmeta, um tann skipan, sum vit fingu í 1988 er nøktandi til dagsins samfelag.
Fyri sambandsfólk er støðan greið - felags støði á felagsmálum.
Tað er bíligari fyri hvønn einstaka at vera í hesum felagsskapi sambært Moodys, og tað er tryggari fyri okkum privatkundar í okkara bankum, at vit eru við í ríkisins bankapakkum.
Tað er sera umráðandi at vera við í hesari trygdarskipan. Hetta veit eg av royndum, tí eg sat við leiðsluni í okkara landi, tá hart leikaði á við Eik, sum varð bjargaður av einum sterkum ríkisfelagsskapi.
Kaj Leo Holm Johannesen, løgmaður
Formaður Sambandsfloksins
RN
Aftur


text:
Jan Müller
14.04.2017 - 15:15
Øll olju- og gassævintýr fáa ein enda, fyrr ella seinni. Tá keldurnar eru vornar tómar kemur løtan, tá framleiðslupallar og útbúnaður á havbotninum skal takast niður aftur og flytast til lands. Hetta verður á oljumáli nevnt “Decommissioning”, sum merkir, at tú tekur nakað úr rakstri samb. Sprotanum. Eisini merkir hetta í sambandi við oljuútbúnað eina niðurtøku ella sundurtøku av eini olju- og gassstøð til havs.
Søguliga sæð hevur tað nú verið framleidd olja og gass í Norðsjónum í skjótt fimti ár. Og tí er hetta tíðin, tá fleiri av stóru keldunum eru um at tømast og tí mugu stongjast fyri altíð. Ein av størstu og elstu olju- og gasskeldunum í norðara parti av Norðsjónum er Brent-leiðin, sum eisini hevur givið ásetingini av oljuprísinum navn. Hon hevur staðið fyri stórum parti av oljufamleiðsluni á bretska landgrunninum í 40 ár, 3,1 mia. tunnur, og hevur harvið havt ein stóran týdning fyri bretska búskapin. Tá hon fór undir framleiðslu varð mett, at hon fór at vera tóm eftir 25 árum. Men so skuldi ikki vera. Nú nærkast tó endanum.
Ein av uppgávunum og ábyrgdunum hjá oljufeløgunum, tá tey fara undir at útbyggja olju- og gassleiðir, er at seta pengar av og gera sær greitt, hvat skal blíva av øllum útbúnaðinum, tá eingin framleiðsla er longur.
Upprudding og umhvørvið
Í skjótt 10 ár hava serfrøðingar hjá Shell og Esso, sum eiga Brent, arbeitt við eini niðurtøkuætlan fyri allar 4 Brent pallarnar, Alpha, Bravo, Charlie og Delta, útbúnað á havbotninum, brunnar og rørleiðingar. Herfyri vóru hesar ætlanirnar lagdar fram til almenna hoyring. Og viðmerkingar eru komnar frá eitt nú umhvørvisfelagsskapum, sum mótmæla ætlanini at lata tey risastóru jarn- og betongbeinini undir pallunum standa eftir á havbotninum.
Sambært ætlanunum hjá Shell, sum er fyristøðufelag, so verður mett, at tað er ein alt ov krevjandi og kostnaðarmikil og eisini vandamikil uppgáva at taka beinini upp eisini. Bara eitt av beinunum undir pallunum vigar 300.000 tons og eins nógv sum Empire State bygningurin í New York.
Niðurtøka av pallum í oljuvinnuni kemur undir reglarnar hjá altjóða felagsskapinum OSPAR, ið áseta, at oljufeløg skulu rudda upp eftir sær, tá tey eru liðug at framleiða olju og gass. Krøvini til oljufeløg eru rættiliga strong, soleiðis at hædd verður tikin fyri umhvørvinum. Men OSPAR reglarnar komu í gildi eftir, at Brent oljuleiðin varð útbygd, so Shell roynir at sannføra bæði bretskar myndugleikar og eisini OSPAR um, at uppgávan at taka eitt nú betongbeinini upp aftur, er nærum ómøgulig og kann gera meira skaðilig fyri umhvørvi enn at lata tey vera standandi á havbotninum.
Tíggju ár til at rudda upp
Tað verður nú arbeitt víðari við fyrireikingunum til at taka pallarnar niður komandi árini. Mett verður, at alt arbeiðið at taka pallarnar niður, flyta teir til lands og har taka teir sundur, fer at taka eini 10 ár. Hetta verður so tann fyrsta stóra “Decommissioning” verkætlanin í heimssøguni og verður mett sum ein týðandi roynd. Til at gera hana til veruleika verður brúkt einki minni enn heimsins størsta skip “Pioneering Spirit”, sum skal kunna lyfta allan yvirpartin av einum palli í einum. Skipið er 400 metrar langt og 100 metrar breitt og er serútgjørt til at flyta oljupallar. Tað verður eisini brúkt sum rørleggjaraskip og hevur júst nú fingið uppgávu frá russum at leggja Nordstream 2 rørleiðingina í Eystursjónum. Tað er kenda reiðaríið Allseas úr Sveits, sum eigur skipið, ið kostaði 25 mia. kr. at byggja.
Longu í summar fer skipið at lyfta ein av Brentpallunum, Brent Delta, sum vigar 24.000 tons. Hann verður fluttur til Teesside í Miðonglandi, har hann verður tikin heilt sundur. Fyritøkan Aple, sum hevur specialierað seg til nettup “Decommissioning” uppgávur, hevur brúkt 300 mill. kr. til at byggja út eina serútgjørda kai og kaipláss, sum skal kunna húsa tí fyrsta av teimum fýra pallunum. At sundurtøkan av pallunum fer fram á landi heldur enn á sjónum ger alla verkætlanina nógv bíligari og tryggari.
Nýggjur ídnaður – kanska eisini í Føroyum
Talan er um ein spildurnýggjan ídnað í kjalarvørrinum á oljuøldini, sum fer at geva nógv arbeiði, og sum nógvu komandi árini fer at vera verdur fleiri hundraðtals milliardir kr. Eisini um okkara leiðir, t.d. í Norðurskotlandi og Hetlandi og Orknoyggjunum gera tey seg so smátt út til at taka ímóti nýggju “Decomm” vinnuni. Og entá í Føroyum verður tosað um, hvussu vit kunnu gerast partur av hesi vinnu t.d. í einum samstarvi við bretskar fyritøkur. Her hava bæði MEST, Atlantic Supply Base og Runavíkar havn havt følarar út. Mett verður at ein útbygging á Skálafjørðinum kann vera rætti vegurin til at fáa Føroyum ein bita av hesi ovurstóru køku, tá fleiri og fleiri pallar í Norðsjónum skulu takast niður vegna tess, at oljugoymslurnar eru við at tømast. Vit skulu ikki gloyma heldur, at nógvir pallar liggja ikki so langt frá føroyskum øki.
Heimsins størsta skip
Skipið, sum er kjarnin í niðurtøkuætlanunum, er nakað heilt serligt. Tað er mest álíkt einum katamarani við tveimum oljutangalíknandi skipum hvørjumegin. Tað hevur longu prógvað sínar dygdir, tá tað herfyri flutti Yme pallin í Norðsjónum, sum vigaði 13.500 tons. Skipið er annars útgjørt til at kunna lyfta 50.000 tons. Hetta verður gjørt við at brúka eina sera framkomna hydrauliska útgerð. Skipið er útgjørt við tí mest nútímans útgerðini, ið fæst til eitt slíkt skip, eitt nú navigeringsútgerð, sum við 16 hátøkniskrúvum skal halda skipinum á sama stað, meðan arbeitt verður. 600 mans eru við skipinum. Tað hevur tikið ikki minni enn 30 ár at menna hesa verkætlanina skrivar Energy Voice, sum hevur vitjað umborð á skipinum í Amsterdam.
Keldur:
Shell.com
Energy Voice
BBC.com
Shetland News
Guardian


text:
Høgni er gerandishetjan 2017
20-10-2017 - 19:03 - Jóanis Albert Nielsen
23 uppskot komu inn, at vinna heiðurin gerandishetjan 2017.
Tað var torført at velja, men eftir drúgvar samráðingar í dómsnevndini, var Høgni Kunoy Dávason valdur at fáa heiðurin Gerandishetjan 2017.
Grundgevingarnar vóru hesar:
Hann hevur hóast stórar avbjóðingar og ungan aldur saman við sínum foreldrum tikið stig til at seta nýggja ítróttargrein á stovn, eitt átak, sum virkar samlandi fyri bæði ung og gomul.
“...sjúkan hjá Høgna hevur havt við sær, at vit onnur venja saman við honum og fáa harvið betri likamliga og sálarliga heilsu. Tey hava lagt sál og orku í at venjingar eru (...) nærum árið runt.”
Vit meta, at Høgni við sínari familju hevur, hóast likamligar avbjóðingar, megnað at gjørt nakað ófatuliga stórt innan heilsufremjan fyri seg sjálvan og onnur.
Høgni er í Danmark til kapping – pápi hansara Dávur Kunoy tók ímóti heiðrinum í Norðurlandahúsinum.


text:
1. Steypakapping í amboð – úrslit
Steypakapping fyri pinkur, piltar, smágentur, smádreingir og gentur var í dag inni í Bylgjuni í Runavík.
15 pinkur, 2 piltar, 4 smágentur, 3 smádreingir og 2 gentur hjá Ljósinum kappaðust í dag.
Sum heild kláraður íðkararnir seg væl, og tað sást, at íðkararnir hava ment
seg nógv. Nøkur heiðursmerkir vóru eisini til Ljósið.
Hjá pinkum í level 1 og 2 kappaðust 29-30 pinkur íalt. Olivia Rajani bleiv
nr. 1 í forskotnari barr og Vón Magnadóttir bleiv nr. 3. Í lop yvir heyst vóru
pinkurnar akkurát ov stuttar til bronsuheiðursmerki, har bæði Olivia Rajani og
Lý Gray Djurhuus deildu 5. plássi, bert 0,5 stig frá 3 plássinum.
Hjá pinkum í level 3 og 4 hevði Ljósið tríggjar pinkur, ið kappaðust. Støðið á kappingini í level 3 og 4 er á høgum støðið, og tíverri fingu tær ikki heiðusmerkir hesa ferð. Ronja Johannessen var tó bert 0,025 stig frá triðja plássinum í lop yvir hest.
Ljósið hevði tveir piltar við í dag, og teir kláraðu seg væl. Bjarki Johannessen bleiv, nr. 2 í rekk og paralell barr, og hann bleiv nr. 1 á gólv. William N. Djurhuus bleiv nr. 4 í bæði rekk og paralell barr.
Hjá smádreingjum eydnaðist tað tíverri ikki at fáa heiðursmerkir, men tað er sera gott at síggja, at hóast einki heiðursmerki, so er menningin stór og gongur við rúkandi ferð. Sum heild kunnu vit siga, at kappingin millum piltarnir og smádreingirnir er jøvn millum nógvar teirra, so spennandi verður at síggja teir til næstu steypakapping.
Hjá smágentum fekk Anna Elisabeth Weyhe bronsuheiðursmerki í lop yvir hest. Tveir Ljósið íðkarar, Sólja Poulsen og Elisa Jacobsen deildu 5. plássið. Í barr fekk Anna Elisabeth 4. pláss.
Hjá gentum kappaðust tveir íðkarar, og Miriam Christiansen megnaði at fáa bronsuheiðursmerki í forskotnari barr. Í lop deildi Miriam 4 plássið við ein annan íðkara.
Vit ynskja øllum íðkarum hjá Ljósinum, Støkk, KF og HF tillukku við
úrslitunum.
Sí úrslit niðanfyri frá 1-5 hjá pinkum, piltum, smágentum, smádreingjum og gentum


text:
Jógvan Hugo Gardar
23.07.2017 - 10:18
Fimm gummibátar frá Greenpeace við motmælisfólkum stimaðu fríggjakvøldi móti leitiøkinum hjá Statoil á Hoop-leiðini í Barentshavinum. Fólk úr 19 londum luttóku í mótmælisátakinum, skrivar tíðindastovan NTB.
Leiðarin fyri Greenpeace Noregi, Truls Gulowsen sigur at felagsskapurin hevur sent skipið Arctic Sunrise til leiðina fyri at skjalprógva leitivirksemi.
29 persónar úr 19 londum luttaka í átakinum. Hoop liggur Einar 275 kilometrar norðanfyri Nordkapp. Í juni fekk Statoil leitiloyvi til brunnin Gemini Nord. Greenpeace hevur saman við Natur og Ungdom saksøkt norska statin fyri tað tey meina er ólóglig oljuboring í Barentshavinum.
Rættarmálið kemur fyri í november, men Statoil hevur fingið loyvið at byrja boringina longu nú.
Gulowsen sigur at Arctic Sunrise skal sigla í Norðurhøvum í alt summar fyri at prógva og visa sina osemju moti oljuvirkseminum serliga í Barentshavinum.


text:
Leikrit, sum tey trý: J. K. Rowling, Ja...
Leikrit, sum tey trý: J. K. Rowling, Jack Thorne og John Tiffany hava staðið fyri.
Ovast uppi undir Malarbrúnni í Svínoy b...
Ovast uppi undir Malarbrúnni í Svínoy býr ein haruungi, sum eitur Nelus.
Áttandi partur í PAX-bókarøðini, um bei...
Áttandi partur í PAX-bókarøðini, um beiggjarnar Alva og Viggo og alt tað óhugnaliga, sum fer fram í Mariefred.
Um kettuna Lóu, sum eigur ein vin, sum ...
Um kettuna Lóu, sum eigur ein vin, sum eitur Búi.
Foxy og Mikkjal eru bestur vinir, men t...
Foxy og Mikkjal eru bestur vinir, men tá ið Mikkjal fær ein lítlabeiggja, gongur galið.


text:
Jens Hákun Leo
24.12.2016 - 20:11
Mentan > Mentan > Tónleikur
Rockstjørnan og Status Quo gittarspælarin Rick Parfitt andaðist í dag í einum sjúkrahúsi í Marbella har suðuri í Spania, 68 ára gamal.
Hetta vita fleiri altjóða miðlar at siga í dag.
Parfitt hevur roynt at koma fyri seg aftur eftir ein hjartasteðg í juni í ár, men mátti fyrr í dag geva skarvin yvir á síðsta sinni, hetta eftir at hann hóskvøldið varð innlagdur sum ein fylgja av pínu, hann hevði í sambandi við ein gamlan akslaskaða.
Parfitt livdi í sínum yngru rock n roll døgum eitt hart lív við alkohol- og rúsevnismisnýtslu og hevur ímillum ár og dag havt tríggjar hjartasteðgir. Harav fekk hann tann síðsta av teimum í juni í ár, tá ið hann spældi til eina konsert í Antalya í Turklandi, og tá ið hann mátti fara aftur til hotellkamarið hjá sær, av tí at hann kendi seg illa til passar.
Eftir hetta gavst hann við at ferðast runt við hinum í Status Quo, sum um hetta mundið vóru á einari konsertferð.
Ein av teimum kendastu tónleikaframførslunum hjá Parfitt var, tá ið hann, saman við hinum limunum í Status Quo, tann 13. juli 1985 setti ta 16-tímar longu Live-Aid konsertina á Gamla Wembley í gongd. Hendan konsertin varð send út til allan heimin.
Sí videobrot omanfyri frá, tá Status Quo var á pallinum á Wembley til Live Aid í 1985 (Parfitt er í ljósareyðari skjúrtu í videobrotinum, red).
Status Quo hevur uppruna sín í London í Onglandi tíðliga í 1960-unum, og hevur Parfitt verið knýttur at bólkinum síðan 1964. Status Quo-navnið varð tikið í nýtslu í 1967 (1969 fall ”The” í navninum burtur).
Status Quo í 1991. Mynd: Daily Mail


text:
Lestrartíð: 2 til 3 ár og 9 mðr.
Umsóknarfreist: Læruplássið ásetir freistina
Útbúgvingarstaður: Danmark
Lærupláss: Hesi hava læruplássgóðkenning
Ein møblasnikkari arbeiðir serliga við viði og ger innbúgv, t.d. stólar, borð og kommodur, eisini innbúgv til skrivstovur og handlar. Á skúlanum lærir tú at meta um og velja rætta tilfarið, og tú lærir at brúka og røkja maskinur og amboð.
Ein stórur partur av arbeiðinum er at vegleiða kundar. Her lærir tú at greiða frá, tekna og byggja eftir ynski kundans. Sum møblasnikkari lærir tú at arbeiða við smálutum. Tú lærir at fara frá hugskoti til at tekna og at seta vøruna í framleiðslu.
Tú kanst enda útbúgvingina sum bygningsmontørur, træfyristøðari innan hurðar og vindeygu, træfyristøðari innan innbúgv ella enda við sergrein sum bygningssnikkari, møblasnikkari ella urgusmiður.
Bygningsmontørur og træfyristøðari eru stuttar útbúgvingar, har tú miðsavnar teg um ávís arbeiðsøki í snikkaraútbúgvingini. Tú lærir t.d. serliga at framleiða og montera annaðhvørt hurðar, vindeygu, innbúgv ella trappur. Útbúgvingarnar til bygningsmontør og træfyristøðara innan hurðar og vindeygu og innan innbúgv taka 2 ár.
Bygningsnikkari, møblasnikkari og urgusmiður eru longri útbúgvingar, har tú lærir allar smálutir. Tú arbeiðir við hugskoti, tekning, at leggja til rættis, handverks- og ídnaðarframleiðslu o.ø. Urgusmiðurin hevur harumframt kunnleika til serliga tøkni umframt at stemma urgur. Snikkaraútbúgvingin krevur, at tú hevur skapandi evni og handverkara- og tøkniligar snildir. Útbúgvingarnar til bygningssnikkara, møblasnikkara og urgusmið taka 3 ár og 9 mðr.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Útbúgvingin er skipað við einari grundtilgongd á einum yrkisskúla í 20 ella 40 vikur og einari høvuðstilgongd, har tú skiftir millum starvsvenjing og skúla.Tú kanst velja millum fleiri ymsar sergreinar.
Frálæran fevnir m.a. um ídnaðar- og handverksframleiðslu av hurðum og vindeygum, plátuinnbúgvi, lím- og finértøkni. Tú skalt eisini hava lærugreinar sum t.d. støddfrøði, KT, framleiðslumenning, framleiðslu og tænastu umframt skap og lit.
Við hesi útbúgving er tað umráðandi, at tú:
● ert kropsliga væl fyri og hevur áhuga fyri handaligum arbeiði
● hevur áhuga fyri at arbeiða við tøkni og maskinum
● hevur skil fyri dygd og smálutum
● kanst arbeiða nærlagdur og neyvt
● kanst arbeiða í einum arbeiðsliði og samstarva við aðrar fakbólkar
● sum bygningsmontørur, træfyristøðari innan hurðar og vindeygu og bygningssnikkari skalt tú kunna arbeiða í hæddum.
Tú endar útbúgvingina við einari sveinaroynd.
Fráfaringarroynd fólkaskúlans ella tilsvarandi.
Eftir lokna útbúgving kanst tú arbeiða við ymsum, alt eftir hvørja sergrein tú velur. Tú kanst eisini gerast sjálvstøðugur vinnurekandi.
Møblasnikkarar og træfyristøðarar arbeiða oftast á verkstøðum. Bygningssnikkarar arbeiða eisini úti á byggiplássum og í privatum heimum. Urgusmiðir arbeiða í høvuðsheitum við at stemma urgur og at viðlíkahalda kirkjuurgur.
Tú hevur atgongd til allar vinnuakademiútbúgvingar innan fakøkini: lívfrøðiliga og starvsstovutøkniliga økið, sniðfakliga økið, einkultfak, búskaparliga-handilsliga økið, KT-fakliga økið, samfelagsfrøðiliga økið, heilsufakliga økið og tøkniliga økið.
Gev gætur, at yrkisútbúgvingin skal vera ásett til at vara í minsta lagi 3 ár fyri at geva atgongd til vinnuakademiútbúgvingar. Eisini eru krøv um ávísar lærugreinar og stig, tú skalt hava staðið, alt eftir hvørja vinnuakademiútbúgving tú søkir inn á.
Vinnuakademiútbúgvingar eru framhaldsútbúgvingar, sum vanliga taka 2 ár og eru settar saman við ástøði og praksis, knýttar at ávísari vinnu ella starvsøki. Fleiri yrkisútbúgvingar geva tær eisini atgongd til professiónsbachelor og til bachelorútbúgvingar á universitetum.
Yrkisútbúgvingin til bygningsnikkara, møblasnikkara, innbúgvssnikkara og urgusmið er á 4. stigi í donsku góðskingarkørmunum fyri lívlanga læru. Træfyristøðari innan hurðar og vindeygu og innan innbúgv og bygningsmontørur eru á 3. stigi. Góðskukarmurin gongur frá stigi 1–8 og ásetur tað, ið væntandi fæst burtur úr undirvísingini.
Yrkisdepilin – www.yrkisdepilin.fo


text:
Kyndlakvinnur kunnu “tryggja” sær finaluplássi sunnudagin
Hjá monnunum eru enn 6 dystir eftir, men ein sigur má vera eitt krav um teir ætla sær at spæla við um finalupláss
Kvinnurnar fingu ein sigur á 25-22 móti VÍF mikudagin. Við undantak av fyrstu fáu minuttunum, so vóru kvinnur okkara á odda allan dystin, og stutt eftir hálvleik var munurin heili 7 mál. VÍF megnaði at takað nakað inn aftur á Kyndil, men sigurin var ongantí í vanda.
Dysturin hjá monnunum endaði í einum sonnum gysara, og vestmenningar analysera enn seinastu sekundini á Facebook. Hvussu er og ikki, so fylgdust liðini javnt gjøgnum allan dystin, og úrslitið sum bleiv ein javnleikur var góðkent avrik, so sum dysturin háttaði sær.
Sunnudagin kl 14:30 byrja vit á Hálsi við Hvonn dysti millum Kyndil og VB, sum liggur 7 stig aftanfyri okkum, tó við einum dysti minni enn vit. Við einum sigri gerst munurin 9 stig, og við 5 dystum eftir hjá VB er leiðin long um tey skulu hála okkum inn aftur.
Hjá monnum liggur Kyndil á 4. plássi, 4 stig aftanfyri KÍF, ið er mótstøðuliði sunnudagin kl 16:00. Tað er tætt millum nr 2 og 4 í kappingini, so neyðugt er at hanga í og draga inn á hini liðini, um eitt finalupláss skal tryggjast.
Vónandi koma nógvir áskoðarir at stuðla okkara leikarum sunnudagin.Aftur


text:
Fótbóltsskúlin 2016 í Gundadali og á Toftum (trýst á leinkjuna fyri at síggja skjalið)
Fótbóltsskúlin 2016
Árligu fótbóltsskúlarnir, ið FSF saman við feløgum skipar fyri, verða í ár hildnir í Tórshavn/Gundadali 24-25. juni og á Toftum/Svangaskarði 1-2. juli.
Tað eru ávikavist HB og B68 sum skipa fyri.
Fótbóltsskúlin er fyri børn í aldurinum 8-14 ár (fødd í 2002 til 2008).
Fótbóltsskúlin er fríggjadag klokkan 13-17 og leygardag klokkan 10-15 (á Toftum tó til kl 16). Børnini møta ½ tíma frammanundan.
Stað & dagar:
Tíðir:
Fríggjadag kl 13-17 (møta uml.kl 12:30)
Leygardag kl 10-15/16 (møta uml kl 9:30)
Tilmelding/gjalding:
www.atgongumerki.fo/fsf/ og vel Fótbóltsskúlin 2016
Tilmeldingarfreist:
Mikudagin 15. juni 2016
Kostnaður:
400 kr. Gjaldið er fyri luttøkuna á fótbóltsskúlanum og fyri mat, frukt, bólt, T-shirt, luttøkubræv o.a.
G.G. Tað er avmarkað pláss á skúlanum: í Tórshavn umleið 300 børn og á Toftum umleið 130 børn.


text:
Bólkaarbeiði
Haukur Harðarson og Edda Jóhannesdóttir skipaðu fyri bólkaarbeiði um førleikameting, har arbeitt var við ávísum spurningum, ið hava týdning tá førleikameting verður framd.
Fýra høvuðsevni vórðu umrødd:
1. Málbólkar og tørvurin hjá arbeiðsmarknaðinum á VPL:
- Í hvørjum sektorum av vinnuni heldur tú, at nógvir einstaklingar eru, ið hava fingið viðkomandi førleikar til tess at kunna verða førleikamettir?
- Hvussu samsvarar hetta við tørvin á førleikum á arbeiðsmarknaðinum?
- Hvør málbólkur heldur tú hevur størsta týdningin í sambandi við VPL?
2. Atgongd til førleikamenning ella útbúgving aftan á førleikametingina:
- Er tørvur á serstøkum skipanum og/ella stuðli til teirra, sum hava verið ígjøgnum eina førleikameting?
- Eru møguleikar í útbúgvingunum, sum longu eru í formligu skúlaskipanini?
3. Dygdin í førleikametingini – VPL-skipanini:
- Hvussu stóran dent skulu vit leggja á dygdarspurningar í førleikametingar tilgongdini (VPL processes), hvussu skulu hesi viðurskifti handfarast, og hvør skal gera tað?
- Um einstaklingur ætlar at gera viðmerkingar ella at kæra um tilgongdina, hvagar skal viðkomandi venda sær?
- Hvussu verður álit bygdt upp millum áhugapartarnar?
4. Avbjóðingar, sum eru tengdar at verksetingini av einari vælvirkandi førleikametingarskipan – VPL:
- Hvørjar atfinningar (grundaðar á fakta ella á kenslur/metingar) heldur tú kunnu koma til sjóndar í sambandi við at ein VPL skipan verður sett í verk?
- Hvør fer serliga at koma við hesum atfinningum?
- Hvørjir áhugapartar (vinnulív, skúlar, LLL miðstøðir ella stjórnarráð) eiga at samskipa eina slíka verksetan?
Fýra arbeiðsbólkar vórðu settir hendan seinna partin av degnum at viðgera evnini. Allir fýra bólkarnir fingu høvi at umrøða øll evnini, og ein samskipari varð settur at skriva niður og leiða kjakið. At enda løgdu samskipararnir fram niðurstøðu frá tí, sum varð umrøtt í teimum ymisku bólkunum. Her verður í stuttum tikið samanum sjónarmiðini.
Hvørjum vinnugreinum metir tú hava tey flestu ið kunnu førleikametast?
Fyrsti bólkurin vísti á handilsvinnuna og matvøruvinnuna. Næsti bólkurin vísti á barnagarðar og sjúkrarøkt, skrivstovuvinnuna og byggivinnuna. Triði bólkurin vísti á matvøruyrkið, byggivinnuna portøryrkið og maskinstar. Fjórði bólkurin vísti á, at tørvurin á førleikameting er í øllum vinnum, neyðugt verður at fara út og lata fólk sjálvi gera vart við tørvin. Bólkurin metti eisini, at til bar at hugsa geografiskt um tørvin og ikki bert í vinnugreinum.
Harumframt vóru útlendingar nevndir sum ein serstakur málbólkur, ið hava tørv á møguleika fyri at verða førleikamett.
Er tørvur á serstøkum tiltøkum at lofta teimum ið vera førleikamett tá tey eru førleikamett?
Nøkur sjónarhorn frá bólkunum vóru:
Í Føroyum mangla vit einhvørja skipan, ið svarar til Fræðslumiðstøðina í Íslandi, men til ber at tillaga verandi stovnar og skúlar til at gerast life long learning centers, eins og í Íslandi. Tað er ikki neyðugt at gera fleiri stovnar ella fyrisiting til endamálið var hildið.
Neyðugt verður at gera nøkur fleiri intensiv skeið, ið liggja uttanfyri vanliga arbeiðstíð. Samskipan manglar millum ymsu bólkarnar, soleiðis at teir fara at tosa sama mál og neyðugt verður at tillaga verandi lærlingaskipan til endamálið.
Hvussu tryggja vit dygd í førleikametingini? Hvussu tryggja vit álit á skipanina?
Nøkur sjónarmið frá bólkunum vóru:
At tørvur er at staðfesta um tørvur var á førleikametingini innan øll yrkir.
At top-down tilgongdin, har mmr/yrkisdepilin seta førleikametingina í verk, setir serligar treytir til semjur og samskifti millum allar partar.
At neyðugt er við eini sentralari skipan til at vegleiða tey, ið skulu førleikametast. At yrkisdepilin skal seta standardir at førleikameta eftir.
At neyðugt var at brúka røttu persónarnar at førleikameta, serliga skoðanarmeistararnar innan yrkisútbúgvingar vóru havdir á lofti.
Spurningurin um kærumøguleikar vóru eisini havdir á lofti innan aðrar útbúgvingar enn yrkisútbúgvingarnar.
Er møguleiki fyri atfinningum? Kunnu trupuleikar íkoma?
Nøkur sjónarmið vóru, at atfinningarnar fóru at koma frá vinnuni, tí at talan her kundi gerast um eina discount skipan samanborið við verandi skipan. Tí var mett, at tað hevði týdning at dentur var lagdur á fakliga dygd í skipanini frá byrjan.
Hvørjir áhugapartar skulu vera við?
Arbeiðsmarknaðurin, viðkomandi myndugleikar, mmr og lestararvegleiðarar vóru øll havd á lofti sum møguligir áhugabólkar í samstarvinum um førleikametingina.
—————————–
Úrslitið frá bólkaarbeiðinum, sum tveir av bólkasamskiparunum hava sent okkum aftan á seminarið:
Bólkur 2, har Hans Jacob Kollslíð var samskipari: Tak orðaskiftið í bólki 2 niður her.
Bólkur 3, har Hjalmar Hansen var samskipari: Tak niðurstøðu frá bólki 3 niður her.
Bólkur 4, har Deirdre Hansen var samskipari: Tak samandrátt frá arbeiði í bólki 4 niður her.


text:
2015 hevur verið eitt ár, har neyðin hevur verið stór í heiminum. Kríggj, yvirgangur, hóttanir, náttúruvanlukkur og flóttafólk í túsundatali floyma til Evropa at finna sær friðskjól.
Neyðin er stór úti í heimi, og øll hjálp er kærkomin. Sameindu Bíbliufeløgini, har 147 lond eru limir, royna eftir førimuni at hjálpa bæði til likams og sálar. Umframt at býta út túsundtals Bíbliur, verður eisini veitt hesum fólkum ein hjálpandi hond.
Her heima er støðan øðrvísi. Tey flestu hava nóg mikið, men ikki øll. Hesum eiga vit eisini at hjálpa við kærleiksgerningum.
Eisini Jósef og Maria máttu flýggja frá húsi og heimi undan drápshóttan Heródesar. Men Heródes visti ikki, at Gud var størri enn hann, og at tað, sum hendi við Jesusbarninum í Betlehem, var avgjørt langt frammanundan.
Ímyndin av Jósefi og Mariu við Jesusbarninum í føvninginum hevur givið íblástur til túsundtals málningar hjá listafólkum um allan knøttin. Jósef heldur um Mariu, og Maria heldur nýfødda barninum trygt í føvninginum. Kærleiki og umsorgan eyðkennir myndina.
Gud er kærleiki! Hann elskar síni børn og hevur umsorgan fyri teimum. Gleðiboðskapurin er kærleiki! Jólaboðskapurin, "eg kunngeri tykkum eini stór gleðiboð, sum skulu verða fyri alt fólkið" (Luk 2, 10), er kærleiki - Guds ævigi kærleiki!
Øll Bíblian, frá byrjan til endan, er um Guds kærleika til mannaættina. Ein kærleiki, ið vit hava trupult at skilja og taka ímóti.
Nú hetta árið er um at verða liðið, eru kanska mong, ið stúra og óttast fyri tí, ið koma skal. Lívið er jú ikki bara "ein dansur á rósum". Jólini minna okkum á, at mitt í øllum strevi og stríði, stúran og ótta, eigur at vera rúm fyri Kristi í tilhaldshúsi okkara. Og at vit geva av gleðini og øllum tí góða, ið vit sjálv hava fingið, til onnur her heima og úti í heimi.
Høvuðsendamálið hjá Bíbliufelagnum er at fáa Guds orð út til øll í landi okkara og út í onnur lond. Tú kanst stuðla Bíbliufelagnum við at lata eina munagóða jólagávu til arbeiði okkara við at flyta pening á niðanfyri standandi konti:
BankNordik 6460-382.873.7
Eik Banki 9181-380.777.2
Norðoya Sparikassi 9865- 992.646.6
Suðuroyar Sparikassi 9870-992.061.8
Minst til at viðmerkja: Jólagáva 2015. Hjartans tøkk fyri stuðulin!
At enda vilja vit ynskja tær og tínum eini gleðilig jól og eitt av Harranum signað nýggjár. Takk fyri tann stuðul og álit, tú vísir okkum í Bíbliufelagnum.
Bergur D. Joensen Ásbjørn Jacobsen
formaður aðalskrivari


text:
Tvær smáar konsertir eru komnar afturat høvuðstiltøkunum í Norðurlandahúsinum, hóskvøldið og fríggjakvøldið verða AME kvøld í Kagganum.
Konsertirnar í Kagganum verða fyriskipaðar í sambandi við AME-Føroyar tiltakið í Norðurlandahúsinum, og gestir við AME-armbandi gjalda hálvan prís fyri at sleppa inn í Kaggan hesi kvøldini. Her verður talan um sera spennandi konsertir, við nøkrum av okkara kremstu nøvnum. Milllum nøvnini verða Boys In A Band, ið varð kosin besti nýggi bólkur á Planet Awards, Rókur, ið vann heiðurin besti sangari á Planet Awards, Guðrið Hansen, ið var í uppskotið til heiðurin besta songkvinna, Budam, ið var í uppskoti til heiðurin besti nýggi bólkur umframt GBOB vinnarin Deja Vu.
Konsertin hóskvøldið byrjar kl 21:00 og kostar 100,-. Á skránni verða Guðrið Hansen, Stanley Samuelsen, Deja Vu og Budam.
Fríggjakvøldið byrjar konsertin í Kagganum uml kl 00:30, hetta er tá AME-tiltakið í Norðurlandahúsinum er endað. Kostnaður 120,-. Á skránni verða Crawling Blue, Boys In A Band, Die Dummen Dänen, Kristleif og Rókur.
Atgongumerkir til AME-tiltakið í Norðurlandahúsinum kunnu keypast í Norðurlandahúsinum og við dyrnar í Kagganum í samband við konsertirnar


text:
-
11 dage ago |
Breddin, Tiltøk |
Svend |
0
22. februar byrjar Vøggusangur. Kom og njót eina fríløtu saman við barni tínum. Hervør á Torkilsheyggi kemur á bókasavnið at hava vøggusang við børnum undir 1 ár. Hetta...
Les meiri »
-
33 dage ago |
Breddin, Tiltøk |
Svend |
0
Til næstu ferð valdu vit at lesa Fractura nasi hjá Høgna Mohr og Í sortanum hjá William Heinesen. Bøkurnar eru klárar at heinta á bókasavninum við Løkin, yrkadagar frá kl....
Les meiri »
-
61 dage ago |
Tíðindi |
Svend |
0
Bókasavnið er opið til kl 18.00 tann 22. desembur 2017. So fara vit í jólafrí. Opið er aftur týsdagin tann 2. januar 2018, kl 13.00. Takk fyri í ár og vit síggjast!...
Les meiri »
-
70 dage ago |
Tíðindi |
Svend |
0
Runavíkar býráð hevur á býráðsfundi 30.11.2017 tikið avgerð um, at seta Oyvør Dam Jacobsen í starv sum bókavørð á Bókasavninum við Løkin. Oyvør tekur við eftir Svend...
Les meiri »
-
75 dage ago |
Ikki sjónligt á web |
Svend |
0
Í dag 7. desembur 2017 er bókasavnið stongt vegna vánaligt veður. Vinarliga Bókasavnið við Løkin Conny og Svend...
Les meiri »
-
95 dage ago |
Tiltøk |
Svend |
0
Næstuferð lesiringurin hittist verður á bókasavninum í Nes kommunu í Tofta skúla týskvøldið tann 9. januar 2018, kl. 19.00 – 21.00. Tá eru hesar báðar bøkurnar á...
Les meiri »
-
138 dage ago |
Tiltøk |
Svend |
0
Uppmøtingin var góð á Toftum týskvøldið 3. oktobur tá lesiringurin fór undir sín fimta lesivetur. Tað er hugaligt at nýggir lesarar eisini komu við. Vit 14, sum...
Les meiri »
-
147 dage ago |
Tiltøk |
Svend |
0
Nú er tíð at fara í gongd aftur at lesa. Hetta er fimti veturin hjá lesiringinum, sum byrjaði í 2013. Hesuferð er ætlanin at møtast aðruhvørja ferð týskvøld og hóskvøld...
Les meiri »
-
165 dage ago |
Tiltøk |
Svend |
0
Bókasavnið við Løkin er ein av mongum vertum í árliga tiltakinum hjá Granskingarráðnum – Vísindavøkan á ferð 2017. Vit hava fingið heiðurin at taka ímóti 5 ymiskum...
Les meiri »
-
186 dage ago |
Tíðindi |
Svend |
0
Bókasavnið er opið aftur sum vanligt, eftir ein summarsteðg. Upplatingartíðirnar eru frá kl 13.00 til 18.00 mánadag til fríggjadag. Vitjandi eru sera vælkomin. Og minst til at vit...
Les meiri »


text:
Nú nærkast tann stóri ceremonielli sjálvpínudagurin hjá loysingar-sektini, sum altíð hevur verið sera trúgv móti symbolum og alskyns symbolpolitikki.
Í ár ætla teir so, at teir skullu vera ekstremt TÝDULIGIR í sínum ceremoni-tiltøkum.
Tað hevur leingi sitið ein symbol- og ceremoninevnd, sum skrivliga hevur tastað og intellektuelt jótrað seg gjøgnum eitt sera rúgvismikið idé-tilfar.
Nevndin hevur havt skiftandi limaskara, men tríggir av symbolistunum hava verið permanentir limir; nevniliga ígongdsetarin Rani Nolsøe, ceremonimeistarin tiirgir Kruse og superdidakturin Úlvsá.
Hesir eminentu tonkjarar hava sjáldan verið heilt samdir um nakað, men hinir nevndarlimirnir hava verið so frægir, at nevndar-fólk eru higartil ikki farin beinleiðis til hendurs.
Stríðið hevur verid principielt um, hvussu man skal eyðmerkja dagin: Skullu teir alsamt grenja um, at tað er so synd í teimum, ella skullu teir hovera um, at teir eru so nógv betri til alt enn danskarar.
Hetta er eitt relevant eksistentielt problem fyri smáar tonkjarar.
Skal ta vera tann triviella søguliga offur-rollan við sorgardámi, gremji-møtum og nationalari andakt allan dagin, ella skal man heldur velja ta meira heroisku rolluna, har man við menskari Tarzan-attitudu vísir, at man bæði kann knúska allar teir illavorðnu danskararnar og svína Danmark illa út við alskyns skemdarorðum úr tí Jonhardsku orðabókini.
Tað er beisk ósemja heilt upp í ovasta kvettsætið , har tann neyðstaddi floksleiðarin er farin í hugsi-boks, akkurát sum Amdi frá Tvind.
Tann verbala glímingin er nærmast endað við einum slagi av millumloysn, soleiðis at fólk bæði kunna gráta og festa.
Onkur uppskot eru tó heilt kveistraði av borðinum, m.a. tí tey vóru for konditións-krevjandi fyri ta heldur spinklu fysikkina hjá fleiri av teimum atletiskt ótrenaðu loysingar-fólkunum.
Her kunnu vit t.d. nevna ta vrakaða uppskotið frá Úlvsá, um, at ein fylking uppá 126 (t.e. 14x9) danskt tips-stuðlaðar patriotar úr Unga tjóðveldi skuldi renna sprongdar-renning líka úr Kirkjubø við føroyskum flaggi, kolsvørtum silkibandi um høvdið , grindaknívi og hvør sínum petti av múrinum heilt niðan til Kongaminnið, har teir síðani skuldu steina obeliskin við tí kavrotna Kirkjubíggjargrótinum. Hetta hildu fleiri symbolistar kortini ikki vera nóg originalt.
So var tað meira substansur í uppskotinum frá tí uppfinnsama Kruse:
Hann advokeraði spelkin fyri, at 14 tjóðveldismenn í morreyðum nýtøvdum koti, svørtum lærstuttum Bermuda-brókum, húðaskóm og hvalvákni saman við 9 tjóðveldiskonum í krunkasvartari bhurka skuldu dansa allan fyrrapartin niðri í Vágsbotni rundan um Nólsoyar Páll, meðan tey skiftivís venaðu seg um "FØROYAR" ella "kagaðu" upp í loft, meðan tey messandi skríggjaðu : "Sært tú fuglin HAR?" - Kringvarps-dreingirnir skuldu senda tiltakið "non-stop"!
Hetta interessanta uppskotið hjá Kruse var eisini felt eftir drúgva debatt.
Við stórum beiskleika samdust loysingar so endiliga um, at dagurin heldur skuldi markerast í sjálvum Løgtinginum, so teir kundu fáa tinglimir úr hinum flokkunum at varnast, hvussu raskir og uppfinnsamir teir eru.
Harafturat kundu teir lættliga fáa mikrofonjassarnar ´frá "republican service" niðan í Tingið at assistera við at útbreiða og kringvarpa, hvussu kreativur symbolflokkurin er.
Avgjørt var sostatt, at skráin blívur soljóðandi lutvíst eftir uppskrivt frá Rana og instruerað av Kruse:
Man skal fara sáttliga og diskret í holt við sjálvan morgindagin. Í samrád vid tað ovurfúsa útvarpið, skal poeturin og guitaristurin Steintórur spæla og syngja allar fosturlandssangirnar í Føroya fólks sangbók, inntil Tingið verður sett.
Avgjørt er, at Siri Steinberg, Anita á Fríðriksmørk, Katrin Kallsberg Kristina Háfoss og Bjørt Samuelsen vraka bhurka-plaggið og heldur møta demonstrativt elegantar í donskum klæðum, meðan allir teir mannligu loysingar-tinglimirnir skullu trína fram í reyðum klædningi við kritahvítari skjúrtu og slipsi. Vælklæddir føroyingar, UTTAN torvmold, tvístertur tøð ella snik!!
Henda geniala "provokatiónin" er eitt sjálvstøðugt projekt, sum er úttonkt í Klakksvík av tí dynamiska uppfinnaranum Rana Nolsøe og skipað av Birgir Kruse.
- Men bíða nú.
Skjótt kemur róp í, tí soleiðis skal ikki vera! Men inn gjøgnum víðopnar tingdyr brýtur ein intellektuel fylking við ryggjamerkjum frá Setrinum, - tað er bandin við teimum herðabreiðu tjóðbandalimunum Carl Johan Jensen, Jonhardurin Mikkelsen og Sakarissa Zachariassen á odda, og teir fara eirindaleyst og ráir til verka og við sikrari hond skræða teir klæðini av bæði loysingum og loysing-gellum, og sí, tey eru als ikki brókaloysingar!
Nei. sum fuglurin Phønix opinberast undir teimum vemmiligu og alt for nossligu donsku klæðunum føroyskur uniformur hjá kvinnunum og torvatrølla-befongdur kotabúní hjá monnunum. Tað er sum gandur á tingi. Eingin mælir orð!
Øll hava verið vitni til eina einastandandi sjáldsama metamorfosu, sum aldrin fyrr hevur verið at sæð í nøkrum lóggávu-tingi norðan fyri Alpurnar, heldur ikki einum polskum!
Allir hinir prosaisku tinglimirnir standa sjálvandi rættiliga ovfarnir yvir íverksetingar-genialitetin hjá symbolflokkinum, men tað er slett ikki liðugt enn.
Kommunalt ískoyti
Fyri at hvessa og undirstrika symbolikkin er eisini hent nakað avgerandi hinumegin vegin, altso yviri á býráðnum, har tjóðveldið hevur ein aktivan bindiklubba sitandi, sum goggandi heldur hondina yvir og undir tí kroniskt gánandi kommunala kransakaku-figurinum, tí alsamt gánandi frúnni Onniku O.
Gellurnar í býráðnum vilja ikki standa aftan fyri symbolnevndina í spekulativari innovatión, so tær hava metaforiskt tikið sær inspiratión í síni egnu ambivalentu støðu sum "búrhønur" hjá Onniku, men nú skal Danmark altso eisini hava tað. Tað plagar at vera heilt gratis at herja á danskarar.
So beint eftir ta skikkiligu "strippingina" av loysingarliðinum í tinginum, verða tær kommunalu tjóðveldis-damurnar við Balle-Gunnvør á odda bornar inn í Tingið, hvør í sinum jarnbúri. Men so skjótt sum tær eru komnar inn, herjar tann stálsetta Háfoss eftir avtalu á loysingar-búrini og brýtur lásið upp, so allar tær kommunalu hønurnar flagsa fegnar og fnisandi yvir á áhoyraraplássini sum relativt frælsir fuglar.
Hetta er ein symbolikkur, sum sjálvt tann minst begávaði tjóðveldisveljarin kann forstanda.
Samstundis fortelur Háfoss, at hetta er ein tiltrongdur offensivur móti danskari kúging og fjøtrandi BLOKKI. Rani N. gongur febrilskt millum áhoyrararnar við einum risastórum papmaché-blokki á bakinum, so eisini tey skilaveiku kunnu fata, at hann er við at hokna undir tí skendska danska blokkinum. Ranablokkur er designaður í íverksetingarhúsinum í síni tíð.
Hinir tingmenninir eru nú so bilsnir, at fleiri mugu troysta seg við bæði Panodil og kaffi. Summir mugu leska seg við sterkari løgi, men tað verður átalað av Reynatúgvu, sum hóttar við at slíta fundin, áðrenn hann er begyntur. Túgvan rennur annars fjákut, hálvvilst og euforisk runt; hon hevur síðani brókaloysingina ballað seg inn í eitt skrætt og hálvskitið føroyskt flagg hjá Unga tjóð veldi..
Men teir chokeraðu áhoyrarar og tingmenn, sum nú ætla sær til rýmingar verða heilt forfardir, tá ið teir knappliga varnast sjálva kulminatiónina av hesi provo-hending í B. Krusu-regi.
Tað verður fulkomuliga kvirt, tí inn eftir gólvinum verður nú borin ein fulkomuliga ókenniligur figurur í gullstóli. Hann er vavdur og surraður inn í eitt risastórt kopi av Seyðabrævinum, fyrstu útgávuna av "14. september", dópsattestina hjá Trónda í Gøtu, undirskrivað av Sigmundi B., Magna Charta, flokksskránna hjá symbolflokkinum, ókannaði skjøl, krógvaði skjøl, fyrstu stavingarbókina hjá Erlendi Paturssyni, fleiri tons av fiskivinnubroytingaruppskotum og so síðst, men ikki minst stjórnarskipanaruppskotið í beskednum 71 eintøkum, eftirsum tað eru liðin akkurát so nógv ár, síðani tað stóra martýriið í 1946.
Ei undir í, um bæði Tinganes, Løgtingið, fiskimenn og reiðarar eru við at drukna í pappíri, tá ið bara ein politikari er komin at síggja so pappírskvaldur út eftir bara hálva setu í landsgonguni..
Við tað, at gullstóla-figururin hevur eina symbolska hýsu hangandi um hálsin, blívur hann skjótt identificeraður sum okkara hektiski fiskaministari. Eitt spjaldur er eisini. har á stendur, at tað verður skjótt atlantisk AUKTIÓN, har ALT verður selt til SPOTT-prís.
Upprunaliga ætlanin var, at hann skuldi sita undir løgmanni, men eingin rúmast í fanginum hjá fiskaministaranum fyri berum pappíri, og løgmaður hevur slitið seg leysan og gongur sjálvur niðan í Tingið.
Henda entré fær moderatar lógvabrestir, og bæði andstøða og samgongan forstanda væl symbolikkin.
Fiskaministarin sær ekstatiskur út, meðan hann við skelvandi patos grælar úr pappírsrúgvuni og citerar ein stóran part av sjey-tabellini uttanat, næstan feilfrítt, sjálvt um Háfoss noyðist at sufflera hann eitt sindur, tí akkurát tí tabellini hevur hon eisini góða hylling á
Fiskaministarin hevur henda 14/9 valt at smoyggja seg í offur-rolluna, heldur enn ta vanligu gorrandi og aggressivu attituduna, og hann hevur tí kravt, at hann sleppur at sita og bíta negl á einum fakir-bretti við donskum seymum í, so leingi tingfundurin varar
Hetta verður eftirlíkað sorgblídliga av partamonnum.
Nachspiel
Eftir tingsetanina, verður nachspiel hjá loysingum uppi í Dansifrøi, har teir ætla at smáfesta og hátiðarhalda sorgina um tann fjúrtanda september! Bara serbarar hátíðarhalda eitt tap líka so eldhugaðir sum teir føroysku symbolmenninir. Serbarar hava tó Munin, tí teir halda eitt tap móti turkum í 1387, og tí ætla menn at bjóða serbingum til veitslu í næsta ár, tá ið teir ætla at krevja, at 14. september verður frídagur, kanska heiligdagur. Annars mugu sambandsfólk sperrast inni allan sorgardagin.
Magni Arge, sum nýliga hevur sungið í Japan, hevur lovað at undirhalda loysingum og loysing-gellum. Hann sigst p.t. at liggja millum teir ovastu á teimum japonsku hitlistunum við "Eins og áarstreymur rennur.."., so fólk eru spent sum til jólahald. Tað stóra PARANOIA-sangkórið er ikki við í ár, tí tey flestu eru blivin so búgvin, at tey hava meldað seg út úr sektini og eru blivin sambandsfólk. Fleiri hava fingið bil, børn og bankalán, og so heldur spølni uppat hjá teimum allarflestu.
Magni verður tí einsamallur, men fer eisini at fortelja eini tárandi fjøld, hvussu tungt tað er at skulla arbeiða í tveimum lóggevandi tingum í senn.
Tessvegna fer hann á absolutt óforstáiligum gøtudonskum at syngja tann sentimentala sangin hjá Jeppe Åkjær: "Jeg bærer med smil min byrde" saman við Balle-Gunnvør og Anitu Fr.berg.
Annars verður eisini eitt sindur av meira seriøsum innihaldi. T.d. hevur Jonhardur Mikkelsen saman við Birgir Kruse og Úlvsá lagt fram eitt uppskot um, at Danmark verður heilt strikað í einum komandi geografiskum atlassi, meðan Ísland, Serbien, Grønland og Baskaralandið fáa hvør sínar heilar tvær síður í atlassinum.
Úlvsá hevur eisini ein passus, har hann skjýtur upp, at danskt verður útruddað í øllum skúlum, meðan baskiskt mál verður obligatoriskt frá barnahava-aldri. Hann svermar sjálvur nógv fyri baskiskum, tí teir hava tað allarelsta málið í Europa og eru kanska málsliga skyldir við neanderthalararnar. Tað átti filosofiskt at verið ein eklatantur fyrimunur hjá loysingum.
Annars sleppa fólk at gumla spikbitar, sutla garnatálg og tyggja turra hýsu, meðan tey smákvøða um gólvid, uttan knív og gafful ella stólar tí - tað er alt for danskt!
Øll rópa standandi hurrá fyri Føroyum, Íslandi, Andorra og Baskaralandinum. Eisini minnast tey Che Guevara, Djengis Khan, Erlend Patursson, Trónda í Gøtu, Lumumba og Kálv Lítla.
Tað blívur altíð eitt sindur av misstemningi, sum t.d. tað, at ein fullur eysturoyingur villist inn og postulerar, at Tróndur í Gøtu var pedofilur, og taðskuldi vera tí, at hann dragsaði Sigmund og Tóra norður til Gøtu.
Slíkir ljósasløkkjarar verða við harð ari og brutalari hond beindir á dyr, sjálvt um teir eru heiðurslimir í symbolflokkinum.
So eru tað teir afturvendandi smáligu perfektionistarnir, sum rópa, hví man ikki sorgarheldur tann 18. september, tá ið terroristar vildu spreingja okkara parlament. Slíkir søgu-pedantar verða sjálvandi tiknir við fastleika, kneplaðir og sparkaðir á dyr út til partisanarnar úr Unga tjódveldið, sum kollektivt smyrja teir av.
Katrin lækni og megin-loysingur fer saman við Anitu á Fríðriksmørk at standa fyri einum feministiskum innslagi, har tær fara at causera hálvanannan tíma um, HVÌ DANSKAR KVINNUR EINKI DUGA & EINKI NYTTA. Hetta er eitt mál, tær hava arbeitt leingi við, og tá ið tær tríva í evnið, er altíð onkur kværulantur, sum ikki heldur seg hava forstaðið teirra belæring. Tá plaga tær oftast at enda fyrilesturin við at postulera, at so mikið vita tær. at eingin donsk kona dugir at binda, eingin dugir at baka, eingin dugir at syngja og danskar ommur seru egoistar, tí tær ferðast í staðin fyri at passa síni ommubørn. Tì MUGU VIT sjálvsagt HAVA LOYSING!
Kvøldið endar við føroyskum dansi, har formaðurin í Unga tjóðveldi skipar "Nú eru kvøldini myrk og long". Aftaná koma Carl Johan Jensen og Jonhardur, sum annars ikki plaga at skipa út á gólvið og kvøða "Geipatátt".
Carl Johan hevur debuterað sum skipari á vertshúsinum "Delerium tremens" niðri í Bruxelles, so hann er væl fyrireikaður. Teir hava lært seg niðurlagið og ikki so fá ørindi. Aftaná dansin lovprísar skaldið hesum ómissiliga kulturskatti, sum allir føroyingar eiga at brúka hvønn dag, serliga tá ið teir arbeiða sum appendix í diplomatiskari tænastu .
Kvøldið endar við, at Siri Stenberg lesur úr bókmentasøguni hjá Árna Dahl og Høgni Hoydal lesur hart úr stjórnarskipanar-uppskotinum, inntil tey flestu eru farin ella sovnaði.
Aftur ein ógloymiligur 14. september!
Virgar T Dalsgaard
Um tú veitst okkurt, sum VP ikki veit - skriva so til vp@vp.fo


text:
Faraday Institute for Science and Religion
Faraday Institute for Science and Religion er uppkallað eftir vísindamanninum Michael Faraday, ið livdi frá 1791 til 1867. Umframt at vera ein tann kendasti bretski vísindamaðurin fyri sítt arbeiði innan alis- og evnafrøði var hann eisini ein íðin kristin trúgvandi.
Faraday Institute, ið hevur tilknýti til St. Edmunds College í Cambridge, er virkið á 4 høvuðsøkjum:
- Gransking og útgáva av tilfari innan vísindi og átrúnað.
- At bjóða út skeið og einkultar lærugreinar innan vísindi og átrúnað.
- At skipa fyri almennum fyrilestrum og ráðstevnum innan vísindi og átrúnað.
- At bera rættar og nágreiniligar upplýsingar til altjóða miðlar í spurningum viðvíkjandi vísindum og átrúnaði.


text:
Macron verið á sínari fyrstu almennu vitjan í Kina
Á vitjan síni í Kina, setti franski forsetin, Emmanuel Macron, umhvørvistrupulleikar á breddan
Álvarsmál skugga yvir Golden Globes
Nógv bendir á, at stjørnurnar, ið fara at hittast til Golden Globes virðislønahandanina í kvøld, vilja seta álvarsmál á breddan
Spreinging við eina undirgrundarbreyt í Stokkhólmi
Ein spreinging er farin fram við tokstøðina, Vårby Gård, ið liggur í forstaðnum, Huddinge, í Stokkhólmi í Svøríki
Týsk lóg setir talufrælsi og haturstalu á breddan
Nýggj, týsk lóg vil gera av við haturstalu á sosialu miðlunum. Nógv bendir tó á, at lógin bæði kann misnýtast og misskiljast


text:
Uranus
Uranus er grøn á liti, hon hevur ring rundan um, og har hava eingi fólk verið. Hon er 2 900 milliónir km frá sólini. Tvørmátið er 51 000 km. Umferðartíðin hjá Uranusi um sólina er umleið 84 ár. Uranus er 3. longst burtur frá sólini. Í 1781 fann bretski stjørnufrøðingurin Williamn Herschel sjeyndu gongustjørnuna, sum hann nevndi Uranus eftir grikska himnagudinum. Um Uranus eru 5 stórir og 10 lítlir mánar. Uranus varð ofta sædd fyri 1781, men tá varð hon hildin at vera vanlig stjørna. Hon hómast við berum eygum, men tá skalt tú vita, hvar ið hyggjast skal. Í kikara er ikki nógv at síggja, mest bara eitt blágrønt stjørnueyga. Eins og Jupiter og Saturn er Uranus mest úr hydrogeni og heliumi. Blágrøni liturin í lofthavinum kemst av metani, sum sýgur í seg reyðu litirnar. Uranus er um fýra ferðir so stór sum jørðin og og 14,5 ferðir so tung.
Snúningstíðin er um 17 tímar, og hon hevur 84 ár um umferðina um sólina. Uranus er eins og dottin um koll, við tað at snúningsásin er bara nøkur fá stig frá umferðarflatanum. Hetta kundi bent á onkran ógvusligan tilburð har á leiðini onkuntíð í fyrndini. Av hesum stendst, at annað póløkið liggur í myrkri nærum helmingin av umferðartíðini (42 ár), meðan hitt póløkið er í ljósinum. Hóast hetta máldi Voyager 2, sum fleyg fram við Uranusi í januar 1986, at hitin á ýtuni var merkiliga javnur. Uttast í lofthavinum eru máld -220 °C. Um Uranus er magnetfelt, og magnetisku viðurskiftini eru fløktari enn vanligt, tí vinkulin millum magnetisku ásina og snúningsásina er eini 60°. Av og á hendir tað, at ein gongustjørna kemur ímillum jørðina og onkra stjørnu. Tá liggja stjørnufrøðingar altíð framvið at fáa eitthvørt nýtt at vita. Við at máta hvussu leingi stjørnuljosið er burtur, ber til dømis til at meta um tvørmálið á gongustjørnuni. Í 1977 myrkti Uranus fyri ljósinum frá einari stjørnu, og tá varnaðust granskarnr, at stjørnuljósið kamaðist fleiri ferðir, áðrenn tað sloknaði. Tá ið stjørnan var komin til sjóndar aftur, kámaðist ljósið aftur, nú í øvutari røð. Hetta varð tulkað soleiðis, at um Uranus var skipan av tunnun ringum. Voyagermyndirnar váttaðu, at so var. Rinsarnir, sum eru 10, eru úr klettum, sum eru ymiskir til støddar. Longu í 1787 sá Herscnel í kikara sínum teir báðar størstu Uranusmánarnar Oberon og Títanía, og seinni vórðu sæddir tríggir aðrir mánar. Á Voyagermyndunum síggjast 10 nýggir mánar, so nú vita vit um 15 mánar í ringrás um Uranus. Serligan ans vaktu myndirnar av Miranda, sum er 480 km í tvørmál og hevur 1,4 samdøgur um hvørt umfar um Uranus. Ýtan er merkiliga óreglulig, fjøll og gjáir hurlað saman hvørt um annað. Tað sýnist, sum er Miranda brotnaður, t.d. í samanbresti við eina smástjørnu, og at atdráttarmegin síðani hevur sett brotini saman aftur til nýggjan mána.
Hagtøl[rætta | rætta wikitekst]
- Diametur í mun til Jørðina: 4,0
- Massi í mun til Jørðina: 14,5
- Rúmd í mun til Jørðina: 63
- Massafylla í mun til vatn: 1,32
- Tyngdarakseleratión í mun til Jørðina: 0,89
- Mánar: 21
- Miðal-temperaturur: - 215 °C
- max støddarflokking: - 5,5


text:
Nýggj granskingarnevnd sett
Bjørn Kalsø, landsstýrismaður í mentamálum, hevur sett nýggja Granskingarnevnd frá 1.9.2014 til 31.08.2017.
Í Granskingarnevndini, sum stjórnar Granskingargrunninum, sita 7 limir. Nevndarlimirnir skulu hava skil fyri tí strategiska týdninginum, sum granskingin hevur fyri samfelagið, ella hava granskingarførleika.
Granskingarnevndin ráðgevur landsstýrinum og vinnulívinum í granskingarpolitiskum spurningum, og hon skal eisini leiðbeina og ráðgeva granskarum í granskingarspurningum.
Limirnir í Granskingarnevndini eru:
• Guðrið Andórsdóttir, formaður, tilnevnd av landsstýrismanninum í mentamálum
• Kirsten Brix, tilnevnd av landsstýrismanninum í mentamálum
• Ragnar Joensen, tilnevndur av Føroya Arbeiðsgevarafelag
• Gestur Hovgaard, tilnevndur av Løntakarafeløgunum
• Jákup Mørkøre, tilnevndur av landsstýrismanninum í vinnumálum
• Richard Schwartson, tilnevndur av landsstýrismanninum í heilsumálum
• Eyð Eidesgaard, tilnevnd av landsstýrismanninum í fiskivinnumálum
4 fólk eru nývald, tey eru Ragnar Joensen, Gestur Hovgaard, Richard Scwartson og Eyð Eidesgaard. Guðrið Andorsdóttir hevur sitið eitt skeið sum vanligur limur, men er nú forkvinna.
Granskingarnevndin er sett fyri trý ár.


text:
Brakið við Løkin byrjar kl. 15
TB | 01/04/12
Í dag klokkan 15 byrjar ein av teimum meira spennandi dystunum í Effodeildini í ár. Hóast tað bert er annað umfar, so er tað greitt, at dysturin hevur stóran týdning fyri bæði liðini. Bæði liðini eru undan kappingarbyrjan spádd at fáa tað torført í deildini í ár, og tí er tað av størsta týdningi, júst at fáa stig móti hvør øðrum. Skal man trúgva spámonnunum, so koma TB, FC Suðuroy og NSÍ at liggja í tyngra endanum á stigatalvuni í ár, og um so verður, so fáa innanhýsisdystirnar ein enn størri týdning. Hvussu er og ikki, so verður tað eitt sera ágrýtið TB lið, sum í dag fer at dystast við runavíkingar, og vit vóna, at okkara megna at fáa eina góða úrtøku við sær suður aftur.
So gott sum fullmannaðir
Einasti leikarin, ið ikki verður klárur til dagsins dyst, er miðvallarin úr Fámjin, Jón Magnusarson. Hann var nevnuliga so óheppin undir venjing mánakvøldið, at hann beklaði fótin. Jón var í røntguni týsdagin, og hevði tíbetur ikki nakað brot í fótinum. At spæla dyst verður hann so undir ongum umstøðum klárur til enn.
Hópurin er breiður
Eftir at hava sitið yvir tann fyrsta dystin, er liðskiparin, Bárður Dimon klárur til dyst aftur, og væntandi verður hann eisini at síggja í hópinum til dystin í dag. Venjarin, Milan Kuljic hevur tó nógvar evnaríkar leikarar at ráða yvir, og kann líka væl velja eina aðra uppstilling, og enn hava eitt krútsterkt lið.
Hvørjir 16, ið Milan velur, eigur undir øllum umstøðum at vera líkamikið, tí hvør einasti leikari kennir fullvæl sínar uppgávur, og eigur at fara inn á vøllin, og kempa sum ein svakur maður, fyri hvørjum einasta bólti.
Drívið á dreingir


text:
Fundarfrásøgn frá 8. býráðsfundi í 2013, sum var 23. september, er løgd út á heimasíðuni.
Evni: Kunning
Vágs Kvøldskúli veturin 2013/2014
Lærugreina-ætlanin fyri Vágs kvøldskúla veturin 2013-2014 er nú klár. Tilmeldingarfreist til skeiðini er 6. oktober 2013.
Broyting av byggisamtyktini fyri Vágs kommunu
Við heimild í løgtingslóg nr. 13 frá 21. mai 1954 seinast broytt við løgtingslóg nr. 13 frá 18. mars 2013, verður við hesum boðað frá, at Vágs býráð á fundi 23. sept. 2013 hevur samtykt at broyta byggisamtyktina fyri Vágs kommunu.
Skráin til býráðsfundin 23. september 2013
Hesi mál verða viðgjørd á Býráðsfundi, mánadagin tann 23. september 2013 kl. 19.00:
Dagstovnurin Eikilund í Vági víðkar upplatingartíðirnar
Frá í dag, mánadegnum 26. august, verða upplatingartíðirnar í Eikilund, nýggja dagstovninum í Vági, víðkar, soleiðis at dagstovnurin nú letur upp kl. 7.00 um morgunin.
Les meiri


text:
Góð ráð tá skaðin hendir
1. Avmarka skaðan
Sum tryggingartakari hevur tú skyldu til at avmarka skaðan. Hetta merkir, at tú sum skjótast, eftir at skaðin er hendir, gert títt til at fyribyrgja
2. Boða Trygd frá skaðanum
Skaðin skal fráboðast til Trygd sum skjótast á telefon 358100. Síðani vegleiða vit teg um, hvat víðari skal henda í málinum.
3. Melda skaðan til løgregluna
Bilskaði, fersluóhapp, stuldur, innbrot og herverkskaðar skulu boðast løgregluni beinanvegin.
4. Um skaðin hendir aftaná vanliga arbeiðstíð
Um skaðin hendir aftan á vanliga arbeiðstíð, og tú hevur tørv á bráðfeingis hjálp, kanst tú ringja til skaðatænastuna hjá TRYGD telefon 321312.
5. Um ein skaði hendir uttanlands
-
Ferðatryggingarskaðar skulu fráboðast til Gouda á telefon (+45)4425 8100
-
Minst til at hava tað bláa kortið við (Travel insurance card).
-
Um skaði kemur á títt viðføri, viðførið er seinkað, ella tað verður stolið í samband við flogferð, so set teg í samband við kunningardiskin á flogvøllinum. Tú skalt hava eitt PIR skjal frá kunningardiskinum, tá tú meldar hetta til Trygd.
-
Um tú ert uttanlands, so skalt tú melda stuldur og innbrot til nærmastu politistøð.
-
Um tú fært skaða á tín bil, og bilurin er skrokktryggjaður, so kanst tú ringja til SOS International á telefon (+45) 7010 5050.
-
Um bilurin er skrokktryggjaður, so minst til tað reyða kortið; tað er títt prógv fyri at bilurin er skrokktryggjaður.
-
Um bilurin er ábyrgdartryggjaður, er tað týdningarmikið at fáa navn, bústað, telefonnummar, nummarplátu og navn á tryggingarfelag hjá mótpartinum.
-
Um bilurin er ábyrgdartryggjaður, so minst til tað grøna kortið, tað er títt prógv fyri at bilurin er ábyrgdartryggjaður.
-
Um tú hevur Trygd bilhjálp, so kanst tú ringja til Euroservice á telefon (+45) 7942 4242
Ferðsluóhapp
Ferðsluóhapp stuldur, innbrot og herverkskaðar skulu meldast til løgregluna beinanvegin.
Legg til merkis
- At tað er umráðandi, at ein skaði ikki verður umvældur, fyrrenn hann er sýnaður av TRYGD, ella at tú hevur fingið góðkenning frá TRYGD um, at skaðin kann umvælast.
Verður skaðin umvældur uttan góðkenning frá TRYGD, kann tað føra til møguligt endurgjaldskrav.
- Skaðin skal Legg tilmerkis at TRYGD kann vísa frá sær skrokkskaðar, um felagið ikki hevur móttikið fráboðan um skaðan í seinasta lagi 14 dagar eftir skaðadagin, ella um skaðin ikki er fráboðaður løgregluni.
- Keypskvittan ella annað skjalprógv fyri tann lutin, ið er stolin, skal latast inn til okkum saman við skaðafráboðanini og kvittanini frá løgregluni.
- Endurgjaldsrætturin fyri súkklustuldur er treytaður av, at:
- stellnummarið á súkkluni kann upplýsast.
- súkklan var útgjørd við føstum lási, góðkendum av Dansk Varefakta Nævn ella tryggingarfelagnum.
- lásaprógv verður sent okkum, saman við skaðafráboðanini og kvittanini frá løgregluni.


text:
Nú Jan Mortensen hevur tikið av nýggjum avbjóðingum, hevur leiðslan á Føroya Tele valt at leggja privatkundaøkið og vinnukundaøkið saman undir ein kundastjóra. Endamálið við samanleggingini er fáa enn betri samstarv tvørtur um bygnaðin á FT Samskifti, til fyrimuns fyri kundan. Samanlagda økið telur 60 starvsfólk, sum ráðgeva og leiðbeina privat- og vinnukundum
Hans Jákup Langgaard hevur starvast á Føroya Tele síðan 2007, og hevur verið vinnukundastjóri seinastu 8 árini. Hans Jákup er harumframt nevndarlimur í Formula og Vikmar. Umframt hesar og aðrar viðkomandi royndir, hevur Hans Jákup eina MBA leiðsluútbúgving frá Henley Business School.


text:
Pætur Albinus 17.08.2017 (17:53)
- Sáttmálin er ikki uppsagdur
Fyrr í dag skrivaði in.fo, at sáttmálin ímillum TB/FCS/Royn og Poul Ingason er uppsagdur, men hesum tíðindunum vísir formaðurin í TB, Henrik Thomsen, aftur.
Hann sigur, at TB, sum partur av felagsliðnum, hevur ábyrgdina av sáttmálanum við Poul Ingason, og at hann einki veit um, at sáttmálin skal vera uppsagdur.
21 ára gamli áleyparin, sum í ár eisini hevur verið royndur í miðverjuni, varð heldur merkisvert útskiftur eftir einans 14 minuttir í útidystinum ímóti KÍ tann 23. juli.
Maurice Ross, venjari hjá TB/FCS/Royn, segði við Sosialin eftir tann dystin, at útskiftingin varð framd tí at hann var skaddur, og at tað ikki lá meira í tí.
Fýra dagar seinni hevði TB/FCS/Royn vitjan av Víkingi. Tá byrjaði Poul Ingason á bonkinum, og síðani tað hevur hann einans verið at sæð á næstbesta liðnum.
Hann venur ikki við besta liðnum í løtuni, og sum in.fo skilir tað nú, so er tað ikki ósannlíkt, at hann og TB/FCS/Royn í næstum fara hvør til sítt.
Poul Ingason er uppvaksin har suðuri, men hann spældi eisini hálvt triðja ár við HB fram til hann síðsta summar skifti heimaftur til TB.
Hann hevur í ár skotið fýra mál í 17 dystum fyri besta liðið hjá TB/FCS/Royn.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Uppskot um at yvirtaka persóns-, húsfólka- og arvarætt
Løgtingsmál nr. 172/2011: Uppskot til løgtingslóg um at taka persóns-, húsfólka- og
arvarætt undir føroyskt løgræði
§ 1. Málsøkini persóns-, húsfólka- og
arvarættur verða tikin undir føroyskt
løgræði frá 1. Januar 2014 at rokna.
§ 2. Føroyskir myndugleikar taka frá 1.
Januar 2014 við øllum skyldum í
sáttmálum, lógum og reglum, sum hava
verið lagdar øðrum myndugleikum á
málsøkjunum.
§ 3. Í løgtingslóg nr. 41 frá 10. mai 2006
um ræði á málum og málsøkjum við seinni
broytingum verður tann 1. januar 2014, §
1, stk. 2, nr. 13 strikað.
§ 4.
Lógin kemur í gildi dagin eftir, at hon er
kunngjørd.
Viðmerkingar
Í høvuðsheitum verður alt tað týdningarmikla økið, sum hevur við sivil rættindi borgaranna –
persóns-, familju- og arvarættur – í dag umsitin á Ríkisumboðnum.
Lóggávan er í flestu førum gomul, donsk lóggáva og gongur í fleiri førum 60-70 ár aftur í
tíðina.
Hjúnabandslógin varð dagførd í ár 2000, og lógirnar um foreldramyndugleika og
ómynduggering í 2006.
Men framvegis er talan um, at lóggáva, ið hevur týdning fyri mest persónligu rættindini og
mest viðkvomu viðurskifti hjá hvørjum einstøkum borgara, er avoldað. Og at málsviðgerð av
eitt nú hjúnaskilnaði, rætttindi barnanna til tvey foreldur, áseting av foreldragjaldi til børn ella
uppihaldspeningi til fyrrverandi hjúnafelaga fer fram hjá donskum myndugleikum í Føroyum.
Og fyri føroysku politisku skipanina er talan um viðurskifti, ið eingin kennir sær ábyrgdina
av, og tíansheldur hevur nakað dagligt innlit í. Ábyrgdin dettur niður ímillum, og hetta er
helst ein frágreiðing um, hví eitt land í 2012 hevur avgamla lóggávu á so týðandi øki.
Grundleggjandi rættindi, ið eru lýst og greið at taka ræði á
Í føroysku grundlógini verða grundleggjandi sivil rættindi og borgararættindi ásett.
Men bæði lóggávan og fyrisitingin av persóns-, familju- og arvarætti eru avgerandi fyri frælsi
og rættartrygd hjá borgarunum.
Eisini eru hesi rættindi avgerandi fyri:
• Hvussu flytførið er hjá føroyingum, tí rættindi skulu tryggjast, tá flutt verður í onnur lond
• Rættindini hjá fólki, ið flyta til Føroya
Longu í 2003 var ein samráðingarbólkur millum embætisfólk úr táverandi Løgmálaráðnum
og embætisfólk úr donskum ráðharrastovum liðugur við eina frágreiðing um alt økið og eina
lýsing av, hvussu málsøkið kann fyrisitast undir føroyskum løgræði og myndugleika.
Samráðingarbólkurin hevur lýst allar teir týdningarmiklu spurningarnar og lógaverkið á
økinum og hevur skotið upp, hvussu málini verða fyrisitin undir føroyskum ræði, lóggáva
dagførd – og hevur mett um kostnaðin.
Høvuðsmálini á málsøkinum
Í høvuðsheitum er talan um hesi mál:
• Hjúnaband og hjúnaskilnaður
• Arvalóggáva og deyðsbúgvaskifti
• Forsyrgjaraskyldur
• Hjúnaskilnaður og deyði í útlondum
• Barnapeningur
• Hjúnapeningur
• Rættur til samveru
• Foreldramyndugleiki
• Ómynduggerð og verjar hjá ómyndugum
• Hjúnasáttmálar
• Faðirskapsmál
• Ættleiðingarmál
• Fosturtøka og sterilisasjón
• Kærurættindi
Tilmæli um føroyska lóggávu og fyrisiting
Í frágreiðingini verður út í æsir lýst, hvussu lóggávan og fyristingin er í dag, og
embætisfólkini mæla til:
• At persóns-, familju- og arvarættur verða skipað undir føroyskum Løgmálaráði í einum
sjálvstøðugum stýri
• At kærumyndugleiki verður skipaður undir Føroya Kærustovni
• At øll lóggáva verður dagførd sambært fremstu altjóða krøvum, at lóggávan í Føroyum
verður meinlík norðurlendsku lóggávunum, og at vit binda okkum til norðurlendsku
avtalurnar á økinum.
Altjóða sáttmálar og lóggáva
Samráðingarnevndin vísir til teir týdningarmestu altjóða sáttmálarnar og avtalurnar, ið
Føroyar eiga at binda seg til og fylgja:
Norðurlendskir sáttmálar og avtalur um:
• Hjúnaband
• Hjúnapening
• Um arv og deyðsbúgvarskifti
• Lóg um viðurkenning av norðurlendskum faðirskapsmálum
• Lóg um viðrkenning og at fremja norðurlendskar avtalur um privatrættarlig krøv
Aðrir altjóða sáttmálar:
• ES-dómssáttmálin um privatrættarkrøv
• Lugano-sáttmálin um at viðurkenna privatrættarlig krøv
• ST- sáttmálin um barnarættindi
• Haag-sáttmálin um at viðurkenna sundurskilnað og hjúnaskilnað
• Haag-sáttmálin um at viðurkenna avgerðir um hjúnapening
• Haag-sáttmálin um at viðurkenna og fremja avgerðir um barnapening og
forsyrgjaraskyldu
• ST-sáttmálin um at taka inn hjúnapening
• Evroparáðs-sáttmálin um at viðurkenna og fremja avgerðir um foreldramyndugleika
• Haag-sáttmálin um sivilrættarligu avleiðingarnar av barnaburturflyting
• Haag-sáttmálin um at verja børn og samstarv um altjóða ættleiðing
• Evroparáðs-sáttmálin um at ættleiða børn
• Haag-sáttmálin um lógarósemjur um testamenti
• Evropeiski Mannarættindasáttmálin (grein 8 og grein 12).
Kostnaður at fyrisita persóns-, familju- og arvarætt
Embætisbólkurin mælir til eina skipan, har peningur verður settur av til at skipa eitt
sjálvstøðugt stýri (direktorat) til at fyrisita uppgávurnar á økinum. Hartil, at peningur verður
settur av til at dagføra lógaøkið og altjóða sáttmálar, og til kærumyndugleika, ið verður
samskipaður undir Føroya Kærustovni.
Tølini í hesum yvirliti eru frá 2003 – og her verður víst til táverandi Løgmálaráðið at gera
lógaarbeiðið. Í dag hevði uppgávan ligið hjá Innlendismálaráðnum.
Hartil er helst skilagott at skipa fyrisitingina av persóns-, familju- og arvarætti í mestan mun
saman við Meginbarnaverndarstovuni, ið er sett á stovn, eftir at frágreiðingin varð skrivað.
Lønarútreiðslur
Rakstur
Útreiðslur tils.
Løgmálaráðið
640.000
130.000
770.000
Stýri
2.000.000
400.000
2.400.000
Føroya Kærustovnur
360.000
70.000
430.000
Tils.
3.000.000
600.000
3.600.000
Sostatt verður her roknað við einum samlaðum kostanði á 3,6 mió. kr. árliga. Við atliti at
prís- og lønarvøkstri seinastu 9 árini eigur hetta talið at hækkast til ein árligan kostnað á 4
mió. kr. árliga til tess at fyrisita málið fullgott á føroyskum hondum.
Á Løgtingi, 29. februar 2012
Høgni Hoydal Sirið Stenberg Páll á Reynatúgvu
Bjørt Samuelsen Gunvør Balle Kristina Háfoss


text:
Eftir øllum at døma hevur bústaðurin hjá 36 føroyskum næmingum ongan góðan átt í longri tíð.
Myndir, sum VP hevur fingið, vísa týðulig tekin um manglandi viðlíkahald.
Men tær vísa eisini, at næmingaheimið í veruleikanum kann metast sum ein brandfella. Tí nógv innbúgv, sengur, borð, stólar og annað, stendur uppstáplað í gongjunum, har frammanundan er lítið pláss. Hesar gongjurnar virka eisini sum rýmingarleiðir, og tí er ikki loyvt at brúka tær til at hava eitt nú innbúgv standandi í.
Les eisini: Bústaðir tippir neyðútgongd í næmingaheimi
- Tað er rætt, at vit hava havt ábyrgdina, men tað hava ikki verið pengar til viðlíkahald, og tí eru vit eisini fegin um loysnina, vit nú hava fingið, har Bústaðir yvirtaka næmingaheimið, sigur Steinbjørn Hardlei, umsitingarleiðari á Glasir.
Hann sigur eisini, at tað er húsavørðurin á Handilsskúlanum við Marknagilsvegin sum hevur umsjón við Næmingaheiminum undir Fjalli.
- Men hevur tú sjálvur sæð, hvussu tað sær út har?
- Ikki nýliga. Men eg fari at kunna meg nærri nú, sigur Steinbjørn Hardlei við VP.
Um tú veitst okkurt, sum VP ikki veit - skriva so til vp@vp.fo


text:
Vælkomin á nýggju heimasíðuna hjá Róðrarfelagnum Knørri. Eina nýggja byrjan, har vit hava rist tann gamla bommposan og skapt eitt heilt annað konsept innan føroyskar róðrarheimasíður. Her eru bátarnir settir fremst, og tíðindaparturin er niðurdempaður. Nýtt er eisini, at henda síða hevur ongan vert, sum skrivar søgur og tekur myndir fyri okkum. Nú leggja vit sjálv út tilfar, tá vit hava okkurt at fortelja. Soleiðis gera vit síðuna til [...]
-
17. Februar 2018 | bardursg
Millum tøkini: Allan Mouritsen
17. Februar 2018 | Sjúrður Gullbein
10. Januar 2018 | bardursg
Millum tøkini: Henningur-Einar Juul
16. Desember 2017 | Sjúrður Gullbein
14. Desember 2017 | Sjúrður Gullbein
RK hevur aðalfund fríggjadagin 29. desember
30. Oktober 2017 | Sjúrður Gullbein
Í Knørrafelagnum skulu øll undir 18 nýta bjargingarvest
25. Oktober 2017 | Samal Kristiansson
Róðrarfelagið Knørrur er eitt trygt róðrarfelag
27. Januar 2017 | Sjúrður Gullbein


text:
Logo
Klaksvíkingurin Høgni Jacobsen teknaði logo okkara í 2005. Tað varð kosið besta uppskot í kapping við onnur og kunngjørt á 20 ára føðingardagsveitslu okkara. Blátt og hvítt logo. Svart og hvítt logo.
Litir
RK er blátt og hvítt. Litirnir stava frá áttamannafarinum Postbátinum. Hann var bláur við hvítari rond, tá ið vit keyptu hann í 1985, og vit hava varðveitt litirnar síðani. Tekniskt eitur blái liturin RAL 5017.
Nøvn
Bátarnir hjá Róðrarfelagnum Knørri hava nøvn úr kvæðinum um Ormin Langa. Tað hava teir, tí at fyrsti bátur felagsins, Knørrur, fekk navn sítt hiðani.
Kvæðið um Ormin Langa
Kvæðið um Ormin Langa er ein týdningarmikil partur av Róðrarfelagnum Knørri, tí hiðani fáa vit nøvn til bátar okkara. Heinta tekstin til kvæðið. Hoyr brot við Havnar dansifelag. Hoyr variant við sumbingum. Les meira um yrkjaran og kvæðið.
Sangir
Knørrasangurin: Sjúrður Gullbein og Jákup Veyhe. Solosangur: Súni Danielsen. Kór: Knørrarógvarar 2013. Hygg, har kemur Knørrur: Jákup Veyhe og Jarnbardakvinnur 2000. Solosangur: Súni Danielsen. Jarnbardur á odda sigldi: Brot úr Orminum Langa. Solosangur: Malan Eyðunsdóttir.
Skrift
Síðan 2008 hava vit nýtt skriftina Viking til prent á klæði og annað, tí hon hóskar væl til okkara stíl. Hon hevur ikki bókstavin ð. Vit brúka bókstavin d í staðin. Heinta skriftina her.


text:
At Eysturoyartunnilin nú eftir øllum at døma gerst veruleiki, eigur at fáa okkum at tillaga samfelagið eftir nýggja vegakervinum.
Fjarstøðan millum bygdir og býir í Føroyum gerst alsamt styttri. Vit byggja vegakervið út, tí tað er grundarlagið undir einum væl virkandi samfelagi. Fyrimunirnir eru eyðsýndir. So hví ikki gagnnýta fyrimunirnar til fulnar? Hví ikki skipa okkum soleiðis, at vit fáa sum mest burturúr?
Føroya størsta samferðsluútbygging stendur fyri framman. Eysturoyartunnilin skal byggjast, tí landið skal knýtast betur saman. Verður uppskotið samtykt, er hetta eitt risa framstig fyri okkum øll.
Men framstigið kann gerast enn størri, um vit tillaga tað almenna eftir nýggja ferðslumynstrinum, tá tunnilin letur upp. Og tað ger hann sambært Landsverki í seinnu helvt av 2019. Tá verður eftir ætlan koyrandi undir Tangafjørð.
Tað fer at skapa vøkstur á nógvum mótum. Og eisini møguleikar fyri sparingum.
Watch and learn
Flest allar fyritøkur royna at savna deildir sínar í so fáar bygningar sum gjørligt, tí at fíggjarligir fyrimunir altíð standast av at miðsavna heldur enn at spjaða – serliga tá umræður umsitingarligt arbeiði. Her eigur tað almenna at hyggja og læra. Sum nú er, er fyrisitingin spjadd í alt ov nógvar ættir. Harvið eru eisini ov nógvar óneyðugar útreiðslur.
Verður miðfyrisitingin savnað í einum bygningi, gerst raksturin av tí almenna bíligari. Tá kunnu starvsfólkini í aðalráðunum – og tey eru oman fyri 150 í tali – arbeiða og samstarva undir somu lon. Arbeiðslagið verður høgligari og ódýrari.
Tað er einki at taka seg aftur í, at Hoyvíkin liggur stak væl fyri, hugsa vit um staðseting.
Verður fyrisitingin savnað í Hoyvíkini, styðjar hetta eisini upp undir, at fólk kunnu verða búsitandi í størri parti av landinum og arbeiða í landsins umsiting.
Av tí sama eigur landið eisini at hyggja at, hvussu aðrir almennir stovnar kunnu verða lagdir so nær nýggja vegamótinum sum gjørligt.
Hetta er øllum samfelagnum til gagns.
Verður umsitingin samlað nær tunnilsmunnanum streymoyarmegin, tálmar hetta eisini trýstið á vegirnar í Havnini. Ikki nógv. Men eitt vet. Fylgja haraftrat aðrir almennir stovnar í hølunum á miðfyrisitingini og finna seg til rættis í Hoyvíkini, fara enn færri bilar at brúka alt ov nógva tíð í bíðirøðum um morgnarnar og eftir arbeiðstíð. Hetta merkir samstundis, at miðbýurin í Havn fær nýggjar møguleikar at menna seg í einum umhvørvi við færri skrivstovubygningum og fleiri íbúðum.
Tað er eingin ivi um, at privata vinnulívið alt fyri eitt fer at gagnnýta møguleikarnar og ovurstóru fyrimunirnar, sum skjóta sambandið millum Norðoyggjar, Eysturoynna og høvuðsstaðin ber við sær. Men tað almenna má eisini fylgja við og skipa seg eftir nýggju fortreytunum.
Gott fyri búskapin
Eysturoyartunnilin økir munandi um flytførið hjá bæði vanliga føroyinginum og smáum og stórum fyritøkum. Tunnilin sjóðar okkum betri saman, styttir dagligu farleiðina hjá fleiri túsund fólkum við nærum hálvum øðrum tíma og styrkir harvið bæði okkara kappingarføri, búskap og framleidni.
Tá Eysturoyartunnilin er komin, kunnu fólk úr Norðoyggjum, Eysturoynni, Vágoynni og Streymoynni vera í Hoyvík eftir 45 minuttum – og í nógvum førum er koyritíðin styttri. Tá eru 36 minuttir úr Klaksvík til Hoyvíkar og 16 minuttir úr Runavík til Hoyvíkar. Hesir teinar taka við verandi vegakervi ávikavist 68 og 64 minuttir.
Hetta er ein øgilig sparing. Og harvið eisini ein øgiligur vinningur fyri samfelagið.
Men vit eiga eisini at krevja, at tað almenna umskipar seg, tá vegakervið er fyri so stórum broytingum.
Samfelagið má verða dagført
Tað munna vera fá lond í heiminum, ið hava so gott vegakervi innanlands sum Føroyar, tá tær verða knýttar saman við undirsjóvartunli millum Streymoynna og Eysturoynna. Hetta sigi eg ikki fyri at rósa okkum sjálvum. Men tá vit byggja út land okkara so miðvíst, sum alt bendir á, at vit gera komandi árini, tá mugu øll onnur lið í samfelagnum fylgja við.
Hvussu nógv landið fær burtur úr Eysturoyartunlinum veldst um, hvussu væl vit fyrireika okkum til dagin, tá tunnilin letur upp. Landið skal elta slóðina hjá teimum privatu, ið longu leggja til rættis framtíðar virksemið eftir broyttum fortreytum. Tess betur vit fyrireika okkum til 2019, tess betri verður samfelag okkara fyri, tá tunnilin letur upp.
Ynskja vit eitt væl rikið samfelag, er avgerandi neyðugt at hyggja at, hvussu vit kunnu trimma almenna geiran. Kunnu vit um somu tíð tvinna fólkið í landinum betur saman soleiðis, at so nógv sum gjørligt hava javnari atgongd til arbeiðspláss hjá tí almenna, eru vit væl á veg.
Tá hava vit dagført samfelagið til 2019 og nógv ár fram í tíðina.


text:
Tíðindi
Samtalubólkur fyri teg ið hevur mist makan
Samtalubólkur fyri teg, ið hevur mist makan av krabbameini, byrjar 6. mars.
Talan hjá forkvinnuni í Krabbameinsfelagnum til gallakvøldið hjá Team Rynkeby Føroyar
”Hevði eg bara kunnað tikið hesa sjúkuna frá tær og sjálv borið hana”. - Tað var eitt tað fyrsta, mamma segði við meg, tá ið eg hevði sagt henni, at eg hevði fingið krabbamein. Og hon meinti tað. Tí hon er mamma. Hon er foreldur.
Framløga um granskingarverkætlan innan barnakrabba
Marin Strøm, sum, saman við Mariu Skaalum Petersen, hevur fingið stuðul frá Krabbameinsfelagnum og Team Rynkeby Føroyar til eina granskingarverkætlan innan krabbamein í Føroyum, bæði yvirskipaða, og innan serstaka øki barnakrabbi, hevði eina framløgu til tiltakið hjá Team Rynkeby Føroyar á torginum í SMS leygardagin.
Eitt petti av sólskini í munnin - Grannakaffi
Vitjan hjá Oddvør Skarðhamar, sum hevur havt matveiting til bæði høg og lág, almenn og privat, lítlar og stórar samkomur í nærum ein hálvan mansaldur. Eg havi sett Oddvør stevnu, tí hon hevur játtað at geva sítt uppskot um eina køku, sum vertirnir kunnu baka til gestirnar á Grannakaffi tiltakinum, sum verður vikuskiftið 2.-4. mars.
Komandi titøk
Grannakaffi 2018 - gerist vertur
Hóast tað til tíðir kann tykjast torført at fáa greiði á, hvussu ein best kann veita hjálp…


text:
Vørur
Vit hava valt at leggja okkum eftir, at hava LED-ljósrør og armatur sum okkara høvuðsøki. Her er størsti eftirspurningurin, og her er eisini mest at spara hjá kundanum, tvs. afturgjaldstíðin uppá íløguna er sera stutt, í flestu førum minni enn 1 ár. Hugsað verður um tunnlar, hallir, handlar, skrivstovur og líknandi.
Talan er í høvuðsheitum um 2 loysnir vit bjóða:
1. Umlegging av verðandi installatión.
2. Nýggj installatión.
Vit kunnu bjóða LED loysnir innan onnur økir eisini. Set teg í samband við okkum.


text:
- Mær dámar væl at vera til arbeiðis í Plátubarrini leygarkvøld, tí eg fái so nógv frá lurtarunum, sigur verturin, Jákup Magnussen
Leygarkvøldið letur Pláturbarrin uppaftur fyri fyrstu ferð hendan veturin. Og vit eru nógv sum fegnast!.
Sum altíð er tað tann vælupplagdi, filosofiski og avslappaði Jákup Magnussen, ið er vertur fyri sendingini, sum er á skránni næstu mongu leygarkvøldini.
Onkur vildi kanska hildið, at tað er keðiligt at skula til arbeiðis hvørt leygarkvøld og ikki kunna fara heim fyrr enn langt út á náttina. Men soleiðis er ikki við Jákupi Magnussen.
- Tað er eitt gott kvøld hjá mær at senda í. Eg fái liva mítt lív við at gera hesa sendingina, eg kann geva nakað, og so fái eg eisini nakað frá lurtarunum, sigur Jákup Magnussen.
Í morgunsendingini fortaldi hann um Plátubarrina og millum annað, hvussu hann fyrireikar vælumtóktu leygarkvøldssendingina.
Kelda: kvf.fo


text:
Kalendari
Um tiltakið
Árligi aðalfundurin hjá Norðoya Tjóðveldisfelag verður mikudagin 28. februar kl.19 í Miðstovuni í Klaksvík Á skránni er frágreiðing um virksemi felagsins farna árið, roknskapur og val av nevndarlimum. Í ár verður Floksting [...]
Meira
Um tiltakið
Nær
(Mikudag) 19:00 - 22:00
Um tiltakið
Góðu tjóðveldisfólk Árligi aðalfundurin hjá Norðurstreymoyar Tjóðveldisfelag verður 1. mars kl 20.00, í Kollafjarðar Skúla. Skrá sambart lógum felagsins. Eftur lógarkravdu skánna verður orðið frítt, og høvi verður ætlandi at fáa eitt [...]
Meira
Um tiltakið
Nær
(Hósdag) 20:00 - 22:30


text:
9.5.09
Gevur tað meining at har er ein skapari?
Eg skilji væl hesa tankagongd, men eg eri ikki samd. Eg veit ikki hvussu heimurin bleiv til, og eg skilji ikki kvantemekanikk, men tey klóku fortelja mær at har eru nakrar grundreglur sum avgera til dømis hvussu sterk atdráttarmegin er, hvussu skjótt ljós kann ferðast osfr. Hetta er tann mátin okkara heimur er samansettur uppá og hvussu hetta hendi veit eg ikki. Kanska astrofysikarar vita tað...
Av tí at hesar grundreglur gera tað møguligt fyri stjørnur og planetir at blíva til, virkar tað sum at onkur avgjørdi at hetta vóru tær røttu grundreglurnar fyri at lív kundi blíva til her. Eg haldi tað er eitt lítið sindur fantasileyst at hugsa so. Eg haldi, at um grundreglurnar vóru annarleiðis, so vóru menniskju ivaleyst ikki her, men tað kann saktans vera at okkurt annað lív var. Okkurt annað intelligent lív, sum eisini sat og undraðist á hvussu tað bar til at grundreglurnar vóru so elegant lagdar til at heimurin kundi innihalda lív. Skilir tú hvat eg meini?
Eg haldi tað er mikið møguligt at hesar grundreglur eru komnar í av óvart, og at vit eru eitt úrslit av hesum reglum, og tað er tí tær passa so væl til okkum. Eitt sindur sum at ein kulla í jørðini kann koma til av óvart, men at vatnið sum dettur í hana til at gera ein hyl passar perfekt til hana. Um vatnið dugdi at hugsa, so kanska tað hevði hugsað at onkur mátti hava skapað hasa kulluna so at vatnið passaði so væl í hana. Vatnið mintist ikki at hava nakað annað skap, og kundi tí ikki fyristilla sær at tað bara var soleiðis skapað tí tað lá í akkurát tí kulluni.
Tað er faktiskt líkamikið um grundreglurnar eru sum tær eru av óvart. Tað sum vit ikki kunnu siga, er at "av tí at vit passa so væl til tær, so mugu tær hava verið skaptar til okkum". Nei vit eru sum vit eru orsaka av reglunum. Ikki umvent.
Hetta er eitt svar til eitt tílíkt argument á hægsta støði eg havi hoyrt um. Onnur hava hug at tosa um jørðina, og hvussu perfekt hon er til okkum, men hetta er júst tað sama argumentið sum við grundreglunum, bara minni áhugavert, tí vit vita hvussu tað ber til at jørðin er sum hon er og hví vit passa so væl til hana. Eg veit ikki enn hvussu grundreglurnar blivu sum tær blivu, men tað fari eg kanska at finna útav einaferð.
4 comments:
Ein onnur loysn upp á sterka antropiska prinsippið er, at møguliga eru óendaligt av alheimun til við ymiskum grundreglum. So sjálvt hvis tað ikki ber til fyri hyljar at uppstanda í teimum øllum, so mátti tað henda onkrastaðni per appel til lógina av stórum tølum.ReplyDelete
http://en.wikipedia.org/wiki/Law_of_large_numbers
Hmm, ja. Tað gevur eisini meining. Hyggasíggj! Tað hevði eitt navn. Antropiska prinsippið. Heilt sikkurt gloymt tað aftur í morgin :PReplyDelete
Well, lítil orðalisti til tín:ReplyDelete
Teleologi - Endamálsspeki
Ein teleologisk próvførsla fyri Guðs tilveru er ein, ið ákallar alheiminum (ella okkurt í honum) eitt ávíst endamál og tilskrivar hetta endamálið sum íspunnið av Guðs intentiónum.
Sterka antropiska prinsippið - Alheimurin MÁTTI neyðturviliga vera so at hann loyvdi intelligentum lívi at uppstanda.
Veika antropiska prinsippið - At alheimurin vit liva í loyvir fyri intelligentum lívi er ikki løgið, tí vit høvdu ikki kunna undrast yvir tað í einum alheimi, ið ikki loyvdi tí.
Ofta í slíkum kjakum sum hesum verður tað mesta av tíðini brúkt upp á at gera tað sterka antropiska prinsippið veikt og tað veika sterkt.
Apropos eitt eitt slíkt "puddle defence," so er her linkið til Biota-røðuna hjá Douglas Adams har hasin tankin um hylin upprunaliga stavar frá: http://www.biota.org/people/douglasadams/
Aha. Huff. Eitt veikt og eitt sterkt, ha? Ah ja. Kanska eg fái tað við einaferð ;)ReplyDelete
Takk fyri kelduna til røðuna hjá Douglas Adams. Eg helt tað var hann sum kom við hasum hylinum, men eg var ov dovin at googla tað tá eg skrivaði hatta :P


text:
Bátafelagið á Bakka skipar á Eystanstevnuni fyri kappsigling millum 4 og 5 mannaførð við seglum. Kappsigling hevur áður verið á skrá á stevnuni, men seinastu árini hevur hetta ikki verið fastur táttur. Tí fegnast fyrireikarnir av stevnuni um, at Bátafelagið aftur hevur valt at tikið táttin upp, og skipa fyri kappingini.
Fyri at luttaka í kappsiglingini má ein melda til. Hetta verður gjørt hjá Herberti Olsen, formanni í bátafelagnum, á telefon 218788 í seinasta lagi leygardagin kl. 15.
Kappsigling á Skálafjørðinum
Bátafelagið á Bakka skipar á Eystanstevnuni fyri kappsigling millum 4 og 5 mannaførð við seglum. Kappsigling hevur áður verið á skrá á stevnuni, men seinastu árini hevur hetta ikki verið fastur táttur. Tí fegnast fyrireikarnir av stevnuni um, at Bátafelagið aftur hevur valt at tikið táttin upp, og skipa fyri kappingini.


text:
Tilbúgvingarætlan
Tilbúgving í sambandi við eldsbruna í Hósvíkar skúla
1. Ávaring
Øll í skúlanum skulu hava boð um eldsbrunan – rópa eldur í eller nýt ávaringarljóð.
2. Rýming
- Lærararnir skulu fáa allar næmingar út úr skúlanum.
- Øll møta á samlingarstaðnum, ið oman móti hegninum í skúlagarðinum.
- Næminganir verða taldir.
- Um onkur er saknaður, skal sløkkiliðsleiðarin hava boð um tað.
3. Fráboðan
Skúlaleiðarin (ella, um hann ikki er til staðar, ein lærari) ringir til 1-1-2
Sig frá:
· Navn
· Hvar eldur eru í
· Telefon nr. , ið ringt verður frá
4. Royn at sløkkja ella tálma eldinum
Í tann mun tað er gjørligt, verður roynt at sløkkja eldin ella tálma eldinum at breiða seg: við eldsløkkjarum og at lata hurðar og vindeygu aftur v.m.
Um vandin kemur uttanífrá:
1. Øll fara innandura
2. Lat hurðar og vindeygu aftur
3. Lurta eftir útvarpinum
4. Bíða eftir nærri boðum
_____________________________________________________
Tilbúgving í sambandi við sorg í Hósvíkar skúla
Tá næmingar skúlans, foreldur og lærarar koma í svára lívskreppu
Fyri at luttaka í arbeiðinum við hesi virksemisætlan krevst ikki eitt yvirmenniskja – bert eitt medmenniskja. Kortini er tað í lagi ikki at orka uppgávuna, bert tú tryggjar tær, at ein annar tekur yvir.
Samskifti
Tann, ið fyrstur fær boðini hevur skyldu til at geva tey víðari til skúlaleiðaran ella flokslæraran.
Tað er umráðandi at fáa so nóvar uplýsingar um støðuna sum tilber - fyri at fyribyrgja óneyðugum gitingum.
Tá næmingur missir mammu, pápa ella systkin
Um tey avarðandi ikki frammanundan hava sett seg í samband við skúlan, setur flokslærarin seg í samband við heimið - fær greiði á tilburðinum - upplýsir um, at skúlin kunnar skúlafelagarnar - foreldranna ynski, um hvussu skúlin skal handfara støðuna, tá næmingurin kemur aftur í skúla - upplýsir um næmingsins møguleika fyri at fáa sálarliga hjálp.
• Flokslærarin kunnar flokkin
• Flokslærarin metur um/avtalar hvussu skúlin skal fyrihalda sær, tá næmingurin kemur aftur í skúla
• samkenslu í sambandi við jarðarferðina.
Tá næmingur missur aðrar av sínum næstringum
Flokslærarin metur um støðuna í hvørjum einstøkum føri - tosar við næmingin/flokkin um tilburðin -metur um tørvin á sálaligari hjálp.
Tá skúlin missir ein næming ella ein starvsfelaga
Flokslærarin setur seg í samband við familjuna - fær greiði á tilburðinum - ynski hjá familjuni um leiklut skúlans - upplýsur um møguleika fyri sálarligari hjálp til familjuni.
• Skúlaleiðarin gevur starvsfólkunum boðini
• Upplýsing um møguleika fyri sálarligari hjálp
• Skúlaleiðarin savnar næmingarnar til felags kunning.
• Tilburðurin er eftirfylgjandi til umrøðu, eftir tørvi, í flokkum
• Flaggað verður á hálvari stong


text:
Føroyar sett hol á týdningarmikla gransking um børn og ung
Fleiri úrslit frá granskingarverkætlanini ”Traumatization in Children and Adolescents”, sum Tóra Petersen stendur fyri á Psykiatriska Deplinum á Landssjúkrahúsinum, eru almannakunngjørd í altjóða vísindaligum tíðarriti. Greinin eitur “Attachment styles and PTSD in adolescents in three Nordic Countries” og er kunngjørd í tíðarritinum Open Journal of Epidemiology.
Høvundarnir eru Tóra Petersen, psykologur á Psykiatriska Deplinum á Landssjúkrahúsinum og ph.d lesandi við Syddansk Universitet í Odense og Ask Elklit, professari og leiðari fyri Videnscenter for Psykotraumatologi við Syddansk Universitet í Odense.
Endamálið við greinini er at lýsa møguligar psykologiskar vandafaktorar, sum kunnu setast í samband við posttraumatiska strongd. Posttraumatisk strongd – ella PTSD - varð í 1980 staðfest sum psykiatrisk sjúka, ið kann raka fólk, eftir at tey hava verið fyri álvarsligari ella traumatiskari hending. Til tess at fyribyrgja PTSD og betra um viðgerðina, verður alsamt meira granskað innan viðurskifti, sum hava ávirkan á, um menniskju fáa PTSD, eftir at tey hava verið fyri álvarsligum hendingum. Gransking innan hetta evnið av børnum og ungum er tó lutfalsliga nýggj og lítil í vavi. Hinvegin hevur gransking av vaksnum víst, at psykologisk tilknýtismynstur hava ávirkan á, hvussu fólk koma seg eftir traumatiskar hendingar, men gransking av hesum innan børn og ung er nærum ikki gjørd, og sambært rithøvundunum av greinini er henda kanning millum tær fyrstu í heiminum, sum kannar PTSD og psykologisk tilknýtismynstur sæð út frá einum tvørmentanarligum sjónarhorni.
Psykologiskt tilknýti sipar til tann viðfødda tørvin, vit menniskju hava at knýta bond við onnur. Út frá teim upplivingum og royndum vit hava sum børn, menna vit eitt tilknýtismynstur, eitt sokallað innara arbeiðsmodel, sum m.a. ávirkar, og um vit leita okkum hjálp, vegleiðing, stuðul og tryggleika frá øðrum í okkara roynd at meistra avbjóðingum, sorg ella traumatiskum hendingum.
Kanningin byggir á spurnarbløð svarað av 1.283 ungum úr Føroyum, Danmark og Íslandi. Miðalaldurin var gott 14 ár. Øvugt av tí væntaða, vístu úrslitini, at munur var á, hvussu býtið var í tilknýtismynstrum í teimum trimum londunum. Meira enn helmingurin av teim føroysku ungu vóru eyðkend við, at tey høvdu eitt trygt tilknýti, meðan tað øvugta var galdandi í Danmark og í Íslandi, har størsti parturin hevði eitt víkjandi tilknýti. Hóast lítið av gransking enn finst innan økið, verður hildið, at trygt tilknýti er tað, sum eyðkennir størsta partin av okkum, og at trygt tilknýti minkar um vandan fyri at menna PTSD eftir álvarsligar hendingar. Tó vístu úrslitini frá hesi kanning, at eisini her vóru munir millum londini. Størsti parturin av teim føroysku ungu við PTSD høvdu trygt tilknýti, tann størsti parturin av teim donsku ungu, sum høvdu uppfylt krøvini fyri PTSD, høvdu víkjandi tilknýti, meðan tey íslendsku ungu við PTSD vóru nøkulunda javnt býtt millum tey fýra tilknýtismynstrini. Ein av niðurstøðunum í hesi grein er, at meira eigur at verða granskað innan tilknýtismynstur og hvørja ávirkan tey hava. Harafturat benda úrslitini á nøkur týdningarmikil viðurskifti: at ein psykologiskur faktorur, sum verður mettur at vera ein verjandi faktorur í einum landi, kann vísa seg ikki at hava tey somu verjandi árinini í einum øðrum landi. Tí er týdningarmikið, at mannagongdir og viðmæli í mun til fyribyrging og viðgerð eisini taka støði í tvørmentanarligari gransking og royndum.
Greinin kann lesast her.
Meira kann lesast um gransking innan psykotraumatologi her.
Greinin er úrslit av verkætlan, sum m.a. er fíggjað úr Granskingargrunninum. Les um verkætlanina í Stuðulsyvirlitinum.
Les um Tóru Petersen í Heilagrunninum.
Mynd: vitvelja.fo


text:
Hádeildin skreiðar í góða kavaveðrinum
19. Jan 2018
Í góðveðrinum í dag hava øll í skúlanum verið úti og skreitt. Hádeildin skreiddi oman fyri svimjihøllina. Tað bleiv til nógvar túrar hjá summum,...
les meir
Út í kavan at skreiða
18. Jan 2018
Fríggjadagin 19. januar fara allir næmingar skúlans út at njóta vakra kavaveðrið.Øll skulu vera ílatin góð og heit klæði og hava sledu og skúlatasku við.(myndin...
les meir
Starvslýsing til svimjihøllina í Kollafirði
12. Jan 2018
Søkt verður eftir starvsfólki til svimjihøllina, sí viðfestu lýsing. ...
les meir
Myndir frá jólaframførsluni og jólafestini 2017
23. Des 2017
...
les meir
Veitsla í hádeildini
23. Des 2017
...
les meir
Tann seinasta vikan fyri jól
17. Des 2017
Tann seinasta vikan fyri jól verður skipað á henda hátt: Mánadagin 18. desembur: Jólaframførsla Vanlig skúlagongd frá kl. 8.00 til kl. 12.35. Kl. 17.30 fyri teimum,...
les meir
Flogbørn við Anne og Peter Morell
16. Des 2017
Anne og Peter Morell frá Flogbóltsambandinum hava havt stuttligar flogbóltsvenjingar við okkum. Í fjør vóru tey eisini og vitjaðu fýra teir yngstu flokkaranar. Anne og...
les meir
Verkstøð í miðdeildini
16. Des 2017
Eitt av jólaverkstøðunum var at gera jóladekoratiónir og baka piparnøtur.Næmingarnir fáa dekoratiónirnar heim við mánakvøldið eftir jólaframførslurnar.Meðan vit bakaðu piparnøtur, sóu vit eisini tveir jólamenn...


text:
Tonglatari
Tonglatari (frøðiheiti - Laminaria hyperborea) er ein av okkara størstu og ramligastu tarum, hann hevur sterkar, greindar rótfestur. Leggurin er stívur og óslættur - gamal tari er ikki sørt trækendur. Liturin er mestsum kastanjubrúnur. Tonglatari er 1-3 m langur fullvaksin, í Norður-Noregi er funnin 5 m langur tonglatari. Leggurin hevur nógvar slímræsur og rennur klár væta, tá skorið verður í hann. Blaðið er umleið 1 m langt, ofta við hjartavaksnari grund og við nógvum lepum í ovara enda. Tonglatari veksur, har djúpt er og helst nógv brim.


text:
Vit sóknast eftir nærverandi og umsorgarfullum námsfrøðingum, ið vilja vera við til at skapa ein innihaldsríkan gerandisdag fyri borgarar í Sambýlinum á Eirargarði 16A í Tórshavn.
Um størvini
Talan er um tvey størv á ávikavist 30 tímar og 25 tímar um vikuna at seta frá 01.03.2018, ella eftir nærri avtalu.
Arbeitt verður í skiftandi vaktum – tað vil siga dag-, kvøld- og náttarvaktum.
Arbeiðsuppgávur
Á Eirargarði, sum hoyrir til Eind 7 í Trivnaðardeplinum, búgva fólk við fjølbreki og fólk við menningartarni. Talan er um fólk, sum hava brúk fyri nógvum námsfrøðiligum stuðli og røkt. Saman við dugnaligum og eldhugaðum starvsfeløgum skal tú bjóða hesum borgarum upplivingar, neyðugan stuðul og umsorgan og ein tryggan, skipaðan og mennandi gerandisdag. Á Eirargarði starvast bæði námsfrøðingar, heilsurøktari, heilsuhjálparar og hjálparfólk. Vit hyggja eftir møguleikum heldur enn forðingum, og tvørtur um fakøki arbeiða vit hegnisliga saman fyri at veita rættan námsfrøðiligan stuðul og umsorgan.
Á Eirargarði eru vit byrjað uppá eina tilgongd, har arbeitt verður eftir Gentle Teaching. Gentle Teacing er ein hugsanarháttur, ið tekur støði í relatiónsnámsfrøði, har tað mest týðandi amboðið í samspælinum við borgaran er starvsfólkið sjálvt. Tað grundleggjandi í Gentle Teaching er tryggleiki, viðurkenning, tilknýti, samvera og samspæl.
Førleikar
Útbúgving sum námsfrøðingur. Um ongir námsfrøðingar søkja, kunnu størvini verða fyribilssett við hjálparfólkið. Neyðugt er at hava koyrikort til bil og kt-førleikar á brúkarastøði.
Vit vænta
At tú hevur lætt við at tosa við fólk, ert nærverandi, hevur lætt við at veita umsorgan og hevur dirvi at taka ábyrgd. Eisini verður væntað, at tú ert fakliga, sálarliga og likamliga væl fyri, umframt at tú hevur evnir at skapa góðan trivnað, hevur góð samstarvsevnir og eina jaliga menniskjafatan. Vit vænta eisini eldhugað starvsfólk.
Um Eind 7
Eind 7 í Trivnaðardeplinum veitir tænastu til børn og vaksin við fjølbreki v.m. í Suðurstreymoy og Sandoy. Í Eind 7 er Fjølbrekaðtoymið Smæran í Tórshavn, Virknis- og umlættingardepilin á Sandi, Sambýlið Eirargarður í Tórshavn, umframt náttarvaktartoymir og stuðulstoymir í heimunum hjá borgarum.
Setanar- og lønarviðurskifti
Setanarøkið er Almannaverkið. Tænastan er í løtuni í Trivnaðardeplinum Eind 7. Tann, ið verður settur, má tola broytingar í starvinum, og at hetta kann verða umskipað til eisini at fevna um aðrar uppgávur.
Løn sambært sáttmála millum Fíggjarmálaráðið og Føroya Pedagogfelag.
Umsókn
Skrivlig umsókn við avritum av prógvum, cv, viðmælum v.m. skal sendast til starv@av.fo ella til Almannaverkið, Staravegur 18, Postsmoga 3096, 110 Tórshavn. Viðmerkjast skal “Umsókn Eirargarður - Eind 7”.
Freist
Umsóknir skulu vera Almannaverkinum í hendi í seinasta lagi 21.02.2018 kl. 12.00.
Fleiri upplýsingar um størvini fáast við at venda sær til Barbaru S. Berg, eindarleiðara, á tlf. 297422 ella Heidi Henriksen, leiðara, tlf. 297440.


text:
Stuðlar
Info til limir
Dáma okkara síðu á facebook
Kalendari
Aðalfundur 2018
Ársins aðalfundur felagsins verður hildin mikukvøldið 14. februar kl.19.30 í festlokalinum á Oyrasundi. Hetta er beint eftir venjing hjá bæði… Les meira
Nýggjur sáttmáli undirskrivaður
Nevndin kann við gleði kunngera, at nýggjur sáttmáli er undirskrivaður við 2. liðsvenjaran Andras Jákupsson. Andras hevur gjørt eitt megnararbeiði… Les meira
Menninir á 2. liði ósigraðir.
Vunnu 3-0 á útivølli ímóti CSC (Christiania) og liggja á einum deildum fyrsta plássi saman við Østerbro IF við fullum… Les meira
Nýggjur 2. liðsvenjari
Vit eru sera spent at kunngera, at vit nú hava undirskrivað sáttmála við nýggjan 2.liðs venjari. Nýggi venjarin hjá 2.liði… Les meira


text:
Um ein knappan mánaða – 6. desember – fara finnar at hátíðarhalda 100 ára dagin fyri at tjóðin fekk sjálvstýri frá Russlandi. 100 árið fyri finska frælsið hevur verið hátíðarhildið í alt ár í tí eystasta av Norðurlondunum, men nú kemur gildisrómurin í hæddina.
Hóskvøldið verður møguleiki at frætta nærri um, hví júst hetta er ein so stór hending fyri finnar. Hvat tað hevði at siga fyri finsku tjóðina at fáa frælsi, men ikki bara eitt ókeypis frælsi, men eitt frælsi, sum finnar skuldu stríðast fyri – alt eftir hvørjum parti tú vart í, teimum reyðu ella teimum hvítu.
Finska søgan er spennandi og stundum eisini blóðug.
Hóskvøldið kemur finnlendingurin Henrin Wilén til Føroya at greiða eitt sindur frá finsku søguni. Henrik Wilen er skrivari í sambandinum hjá Norrønu Feløgunum, FNF, við høvuðssæti í Keypmannahavn. Henrik Wilén er útbúgvin journalistur, men hevur eisini arbeitt í finsku uttanríkistænastuni við uppgávum í fleiri norðurlendskum høvuðsstaðum. Hann fer at greiða frá søguni hjá finsku tjóðini, men kemur eisini inn á tær avbjóðingar, sum svenski minnilutin í Finnlandi hevur at stríðast við.
Tað er Norrøna Felagið í Føroyum, sum skipar fyri tiltakinum í Klingruni. Fyri seta ein serligan hátíðarligan finskan dám á kvøldið, verður eisini høvi at hoyra pianistin Matias Kapnas, ið sjálvur er av finskari ætt, spæla kend tónaverk av tjóðarskaldi finna, Jean Sibelius. Ikki minst hábærsliga verkið ’Finnlandia’, ið gjørdist súmbolið upp á finska tjóðarstoltleikan, meðan landið enn var undir russiskum valdi.
Tiltakið við Henrik Wilén og Matias Kapnas í Norðurlandahúsinum hóskvøldið 9. november kl. 19 er alment og ókeypis.


text:
Í sendingini hitta vit filmsleikstjóran Anton Petersen, sum hevur valt at fara til Nólsoyar at skriva handritið til ein nyggjan spælifilm. Anton hevur serliga áhuga fyri tætta sálarliga sambandinum millum menniskju, sum eru knýtt tætt hvør at øðrum. Hetta verður eisini evnið í nýggja filminum.
Eisini hoyra vit um forvitnisligu framsýningina við málningum eftir Anker Mortensen, sum letur upp í Listaskálanum fríggjadagin. Stjórin á savninum vil vera við, at listarliga stigið er sera høgt.
Sangbólkurin KATA kemur í næstum við nýggjari fløgu. Hetta eru løg og sangir, sum Marianne Clausen savnaði saman og gav út í bók. Flestu løgini eru nærum ókend í dag, men KATA tekur tey fram aftur og gevur teimum ein eyðkendan ljómlit.
Eisini hoyra vit um Frank Sinatra. Tað eru eftirhondini nøkur ár síðani, at hann doyði, men hann er ikki gloymdur - tvørturímoti. Tórshavnar Big Band hevur í hyggju at heiðra amerikanska sangaran.
Lagt til rættis: Ivan Hentze Niclasen og Uni Arge. Foto og klipt: Hallur E. Thomsen.


text:
Tveir mikukvøldslestrar hava longu verið, tann triði verður á skránni komandi mikukvøld (22. september) klokkan átta og hann verður ikki lakari enn hinir.
Hetta sigur Carl Jóhan Jensen um hendan mikukvøldslesturin:
"Hesaferð fer Hitt føroyska skjaldraveldi at koppseta áhoyrararnar móti snævurskygni og øðrum sjúkleika í samfelagnum við skemti, skjaldrum og alskyns fananskapi. Fyri teimum, ið ikki vita tað, kann upplýsast, at Hitt føroyska skjaldraveldi er eitt ikki ópolitiskt átak.Umframt, sum sagt, at koppseta móti snævurskygni, fæst Hitt føroyska skjaldraveldi eisini við malsjønska ráðgeving og vil ósmæðið fremja ta útlufting í heimastýrinum, sum fjølmiðlar, fólkavald og aðrar ópolitiskar kuldakrákur ikki troysta sær. Yrka- sum halgidagar hevur Hitt føroyska skjaldraveldi viðtalutíð á Fjasbókini frá kl. 00 til 24.
Gevið gætur at miðvikudagslestrarnir í Sirkus eru ókeypis og harvið bæði gagnligari og bíligari enn tann útlendska fimmoyraspekin um líkt og ólíkt, sum onnur royna at lokka tykkum við.
So møtið fjølment.
Heima sitið, drepur vitið.”
Rithøvundafelag Føroya
.